authors:
Kairi Oja
Foto
Emmanuelle Bonzami
Panthermedia

description: Avaldame sel nädalavahetusel jõulujutu, mis on pärit järgmisel aastal lettidele jõudvast Kairi Oja lasteraamatust. Saame tuttavaks Kadeda Musta Kassiga ning saame teada, mida kujutab endast üks tõeline kadedus ja mida see musta kassi südames põhjustab.

title: Jõulujutt: Kade Must Kass, 1. osa

maintext:
Kord elas Tallinna äärelinnas Mähel üks must kass. Süsimust, lühikese karvaga enesekindel kass Panter. Ta oli elanud oma inimestega koos juba kolm aastat. Oma inimesteks nimetas ta inimesi, kes olid ta kord pojana enda juurde võtnud. Tema eelmised inimesed olid pannud tema ja ta viie õe-venna kohta kohaliku poe juurde piltidega kuulutuse ning uued inimesed olid tookord millegipärast just tema välja valinud. Tõtt-öelda ei imestanud ta selle üle just kuigivõrd – oli ta ju lõppude lõpuks ainus, kes oma pesakonnast oli tõesti ja päriselt must.
Kassi elu oli uute inimeste juures üpris hea, kui vahel tüütuks muutuv nelja-astane poiss välja arvata. Üldse ei meeldinud Pantrile väga lapsed, sest need tegid ta närviliseks. Laste lähedalolu pani teda koguni saba vastu diivanit vihaselt koputama. Sellel oli selge põhjus – lapsed olid lärmakad, rabelesid ja üritasid teda alatasa sülle venitada. «Ma tahan ka teda sülle, miks ma ei tohi, annnnaaaa mulle ka....,» olid kõik lapsed Pantrit nähes kräununud. «Kräunuvad nagu näljased kassid,» mõtelnud Panter siis enamasti endamisi. Uhh, kui ebameeldiv!
Aga poiss kasvas ajapikku suuremaks ja mõne aja pärast leppis kass temaga. Ronis vahel öösiti koguni tema voodisse magama. «No nii hirmus ta kah ju pole,» mõtles süsimust kass neil hetkedel.
Kass kasvas suuremaks ja avastas iseend ning maailma. Tema maailm koosnes majast, kus tema inimesed ja tema elasid, ning aiast. Aed polnud kuigi suur, kuid millal enne on aed kassi pidanud! Ta avastas, et tal on instinktid. Ja et on olemas veel teisi kasse naaberaedades, kes tahavad tema aias uitamas käia ega tee väljagi sellest, et tema, must Panter, siin tegelikult peremees on. «Kesssss sina siin oled??» kuulis ta ühel õhtul üht suurt ja lapilist kassi talle läbi traataia sisistavat. «Misssssss mõttessss kess ma olen?!» sisistas Panter vastu. Ja lapiline kass kadus tol korral öösse.
Kulusid mõned korralikud kaklused naabrikõutsidega, kuni neile sai selgeks, kuidas elu tegelikult käib. Ja et neil ei ole siia asja. Vahel mõni siiski eksis tema aeda, kuid talle tehti kiirelt selgeks, et see oli vale otsus.
Kassi elu oli ilus – õhtuti ronis ta oma inimeste kõrvale diivanile ja tegi näo, et tema on ka inimene. Et ta vaatab ka uudiseid ja et ta saab aru. Noh, et mis seal räägitakse või nii. See, et tegelikult ei saanud, ei lugenud midagi. Luges see, et tema inimesed olid temaga.
Ühel varakevadel, kui Panter oli umbes kaheaastane, juhtus midagi täiesti ootamatut. Ning kassi hing ütles talle kohe, et see ei ole hea. Tema inimesed olid ta reetnud. Ühe punutud korvi sees oli keegi võõras inimene toonud otse nende kodu aeda veel ühe kassi. Väikese, valge, pikakarvalise ja siniste silmadega. «Kusssst seee veel tuli....,» suutis Panter vaevu mõelda.
Kass püüdis enesekindlust taastada, kuid see ei õnnestunud. Panter ei mõistnud, miks oli tema inimestele vaja veel ühte kassi! Tema oli ju olemas! Ta lootis, et need võõrad inimesed võtavad selle korvi koos tolle valge kassipojaga ja viivad ta sinna, kust ta oli toodud. Aga seda ei juhtunud ja talle näis, et too valge kass on tulnud siia selleks, et teda kõrvale tõrjuda. Veelgi hullem – et võtta endale tema koht tema inimeste südames!
Edasi läks kõik aina hullemaks.


authors:
Ingrid Dreyersdorff
Foto
Erik Reis
Panthermedia

description: Olenemata sellest, et uusaastalubadusi on väga raske täita, siis nende seadmine on siiski kasulik. Uus aasta on just sobiv aeg, et seada uusi eesmärke. Märk sellest, et sa oled valmis midagi muutma ja on juba iseenesest positiivne. Vaatame nüüd lähemalt, kuidas seada realistlikke uusaastalubadusi, mida on võimalik tegelikult ka terve aasta pidada.

title: Miks uusaastalubadused ei täitu ja mida teha, et asjad muutuksid?

maintext:
Kõik teavad, et jõusaal on jaanuaris inimestest pungil, aga juba kuu aja pärast on olukord palju rahulikum. Tõenäoliselt on kõigil vähemalt üks lubadus, mida nad on murdnud. Muutused on tegelikult rasked aga, kui sa juba otsustad midagi ette võtta, siis see on hea märk, vahendab Self Magazine. Enne, kui hakkad uueks aastaks lubadusi andma, siis loe, millised on kõige tüüpilisemad vead ja õpi, kuidas neid vältida.
Lubadus on liiga suur. Kas sa soovid rohkem säästa, kaotada kaalus kümme kilo ja reisida ümber maailma? Kõik on väga inspireerivad lubadused, aga neid korraga üpriski keeruline täita. Vali endale üks kõige olulisem ja püüdle selles suunas. Näiteks ei väga reaalne, et sa loobud terveks aastaks šokolaadist, aga väga võimalik, et lubad endale šokolaadi ainult ühel päeval nädalas. Lubadus on liiga ebamäärane. Oletame, et su uusaastalubadus on, et sa hakkad rohkem raha säästma. Kuidas sa plaanid seda teha? Kui palju sa plaanid säästa? Kõik sellised küsimused peaks ka läbi mõtlema. Palju parem on lubada, et sa säästad iga kuu alguses palgast näiteks kolmkümmend eurot. Nii saad jälgida, kui kaugele sa oled jõudnud ja saad enda üle õnnestumise korral iga kuu uhkust tunda. Sa ei kirjuta oma lubadusi üles. Teadlased ütlevad, et inimesed, kes kirjutavad oma lubadused üles, täidavad neid palju suurema tõenäosusega. Sa hoiad oma lubadusi ainult enda teada. Räägi teistele ka, mida sa lubasid ja kuidas sa seda saavutada kavatsed. Kerge surve ja kohustus oma lubadusi täita mõjuvad distsiplineerivalt. Su lubadus ei inspireeri sind. Tihti on nii, et inimesed alustavad suure entusiasmiga, aga varsti see tunne kaob. Sa pead iga päev valima, kas see, mida sa teed, viib sind su unistusele lähemale. Oletame, et sa tahad kaalust alla võtta, siis on soovitav oma trennid ja toitumine juba pühapäeval järgmiseks nädalaks ette planeerida, siis ei jää sul muud üle, kui plaani täita. Märkamatult liigudki nii oma unistusele lähemale ja väikesed võidud inspireerivad sind sellel teekonnal. Sa ei mõtle oma lubaduse peale. See tähendab seda, et võiksid näiteks kuu aega pärast uue aasta algust mõelda, kas sa tahad jätkata või vajab su lubadus natukene kohendamist. Võib olla ei sobi su lubadus sellisel kujul sinu elustiiliga, siis kohenda seda veidi. Hambad ristis ei ole meeldiv lubadust hoida. Sa ignoreerid väikeseid võite. Sa ei pea ootama, kuni oled lõpuks kümme kilo alla võtnud. Rõõmusta iga väiksemagi võidu üle. Sa oled endaga liiga karm, kui libastud. Uuringud näitavad, et ligi 75 protsenti inimestest libastub kahe esimese kuu jooksul. Küsimus on selles, kuidas sa selle peale reageerid. Kas sa õpid sellest ja lähed edasi või oled kuu aega masenduses ja loobud? Kõik teevad vigu, ära karista ennast sellepärast. Sa loodad liiga palju teistele inimestele, et nemad sind tagant sunniks. Tegelikult on väga hea, kui sind keegi motiveerib ja tagant tõukab, aga sa ei saa tema peale loota. See on sinu eesmärk ja sina pead olema valmis ohjad võtma, sest teine inimene ei saa kogu aeg sinu kõrval olla. Sa ei usu iseendasse. «Ükskõik, kas sa usud, et sa suudad või ei suuda, siis sul on õigus,» ütles Henry Ford. Inimesed ütlevad, et nad tahaksid muutusi, aga nad tegelikult ei usu, et nad suudavad sellega hakkama saada. Sa pead olema enesekindel ja tahtma seda kogu oma südamest, siis tuleb ka usk, et saad sellega hakkama.

fasttext_language: et


authors:
Grete Tammoja
Foto
Volodymyr Melnyk
Panthermedia

description: Sa said emaks ning avastasid, et tegelikult pole sul õrna aimugi, kuidas see lapsevanemaks olemine tegelikult ikkagi käib. Lained lõid pea kohal kokku ning järgnes üks segane eksperimenteerimise, katsetamise ning õppimise periood. Mõne aja möödudes said aga asja käppa ning sa mõistsid, et emaks olemine on suurepärane! Võib-olla mõtled juba isegi teise, kolmanda või lausa neljanda lapse peale? Loe edasi ja saa teada, kas oled järgmise lapse jaoks valmis.

title: Märgid, et oled järgmise lapse jaoks valmis

maintext:
Sa oled teiste inimeste lastest vaimustuses. Kui leiad end pidevalt tänaval mööduvatesse lapsekärudesse piilumas või naudid Facebooki uudisvoogu vallutavate beebipiltide vaatamist, siis peaksid endale ehk tunnistama, et ihkad südames endalegi veel üht väikest rõõmurulli, vahendab Pure Wow. Kuid nagu sa tead, siis pole lapse kasvatamine üldsegi mitte lõputu lust ja lillepidu, mistõttu tasub enne järele mõelda, kas tegemist on tõesti siira sooviga last saada või lihtsalt mööduva tuhinaga.
Sul on suurepärane tugisüsteem. Toetavad lähedased mängivad lapse ning ka lapsevanema elus olulist rolli. Kui tunned, et sinu pere ja sõbrad on sinu jaoks alati olemas ning valmis vajadusel nõu ja jõuga abiks olema, siis võid pere laiendamise rahuliku südamega päevakorda võtta.
Sa võid lapse saamist endale lubada. Vaata enda kuu eelarve kriitilise pilguga üle ning arvuta välja, kas suudaksid kõik uue lapsega kaasnevad kulutused katta. Kui leiad, et su materiaalne seisund on stabiilne ning oled omadega täiesti mäe peal, siis võid julgelt perelisa planeerima hakata.
Sul pole füüsiliste muutuste vastu midagi. Vahet pole, et sul läks kaks ja pool aastat aega, et enda keha enam-vähem normaalsetesse mõõtmetesse tagasi saada. Mõte rasedusest tundub sellegipoolest ahvatlev ning mõte ühest uuest pisikesest inimesest veelgi ahvatlevam? Lase aga käia!
Su partner soovib samuti järgmist last saada. On väga oluline, et langetaksite selle otsuse koos, kuna unetud ööd ja lõputu mähkmete vahetamine saab ju ometi osaks teie mõlema igapäevast.
Su vanem laps igatseb endale väikest õde või venda. Võid kindel olla, et noorem õde või vend on su vanema lapse (või laste) jaoks äärmiselt meeli avardav ning kasulik... isegi siis kui see võtab kergelt kaksümmend aastat aega, et ta ise seda mõistaks.


authors:
Grete Tammoja
Foto
Viktor Cap
Panthermedia

description: Kui veedad enamiku ajast Instagrami pilte postitades või mööda Facebooki uudisvoogu kerides, siis tasub enda harjumusi muutma hakata. Hiljutise uuringu käigus leiti, et inimestel, kes kasutavad rohkem sotsiaalmeediat, on suurem risk ärevushäire või depressiooni tekkeks, vahendab Woman’s Day.

title: Uuring: liigne sotsiaalmeedia kasutamine suurendab depressiooni riski

maintext:
Pittsburghi ülikooli teadlaste poolt läbi viidud uuringus osales 1700 Y-generatsiooni inimest. Tulemused näitasid, et seitset kuni kümmet erinevat sotsiaalmeedia platvormi kasutavatel inimestel on lausa kolm korda suurem tõenäosus depressiooni haigestuda kui neil, kes kasutavad vaid kuni kahte erinevat sotsiaalmeedia väljundit. Uurimuse käigus võeti arvesse ka võimalikud erinevad faktorid, mis võivad masendusele kaasa aidata, nagu rass, sugu ning suhtestaatus.
Uuringu ühe peaautori Brian A. Primacki sõnul ei tähenda tulemused aga seda, et inimesed peaksid sotsiaalmeedia täielikult hülgama, kuna edasised uuringud antud vallas on kahtlemata vajalikud. Tema arvates on võimalik ka see, et inimesed, kes depressiooni või ärevuse sümptomeid kogevad, kipuvad seetõttu rohkem ka sotsiaalmeediat kasutama. Samas ei saa muidugi välistada ka seda, et just erinevate sotsiaalmeedia kanalite jälgimine ning haldamine on see, mis võib inimese lõpuks depressioonini viia.
Nii et Facebooki, Instagrami ja Twitteri kontosid pole vaja koheselt kustutama rutata, kuid tasuks end teatud määral piirata. Kui märkad peale sotsiaalmeedias surfamist teatavat tujulangust, siis oleks vast hea mõte väheke pausi pidada.


authors:
Dagmar Lamp
Postimehe Naisteportaali Juhataja
Foto
Andriy Popov
Panthermedia

description: Meie, naised, juba teame – elu käib PMSist PMSini. Milline näeb välja 28päevane tsükkel? Glamour on kokku pannud väga toreda video.

title: Selline see naiste elu kord juba on: meie tsükkel kahes minutis

maintext:
Päevad 1-2: päevad algavad. Madal östrogeenitase põhjustab väsimust, emakakokkutõmbed aga krampe. Praegu on hea aeg kergelt treenida.
Päevad 3-5: päevad lõppevad. Östrogeenitase organismis tõuseb, sellega koos ka sinu energia. Tuju on hea, on suurepärane aeg kõik tehtud saada.
Päevad 6-9: östrogeenitaseme tõttu on sinu nägu sümmeetrilisem, su nahk suisa särab. Kõrgel on ka testosteroonitase, seega oled väga asjalik ja töökas. Reageerid kiirelt, on käes parim aeg haarata initsiatiivi.
Päevad 10-13: östrogeenitase on tsükli kõrgeim. Sa tunned end ääretult seksikana, oled ühtlasi väga viljakas. Orgasmid on intensiivsed ja kergesti saavutatavad. Sa oled optimistlik ja seltskondlik. On hea aeg lõbutsemiseks ja kohtingutel käimiseks.
Päev 14: ovulutsioon. Munasarjadest eraldub munarakk, see ei viljastu ning irdub.
Päevad 15-18: tujukõikumised. Äkiline hormonaaltasakaalu muutus põhjustab üliteravaid emotsioone. Sa oled väsinud.
Päevad 19-22: östrogeenitase langeb veelgi, progesteroon ja testosteroon aga tõusevad. See põhjustab liigset rasu, mis toob kaasa vinnid ning ka nahk on tundlikum. On hea aeg tervislikult toituda.
Päevad 23-25: progesteroonitase on kõrgeim ning sa tunned, nagu oleksid paisunud. Libiido on madalseisus. Aga hoolimata energiapuudusest võitle PMSiga! Tõsta oma serotoniinitaset ja tee trenni. Et vähendada rindade tundlikkust joo vähem kohvi.
Päevad 26-28: võitlus PMSiga jätkub. Vähenda suhkrutarbimist, joo rohkelt vett ja ole valmis... kõike otsast algama.


authors:
Foto
Yurok Aleksandrovich
Panthermedia

description: Mida enam kogub hoogu aastalõpusära, seda enam peegeldugu seda ka küüntelt. Küsid miks? Kohe saad teada TrendNails küüneekspertide vahendusel kuus põhjust, milleks on sädelevad küüned head.

title: Kuus põhjust, miks detsembri lõpus küüned särama lüüa

maintext:
1. Säravad küüned toovad jõulusära igasse argipäeva
Jõulud on nii tore aeg ning tahaks seda mõnusat hõngu endaga kogu aeg kaasas kanda. Kui riietuses on imelik end pidevalt jõulupuuna särama lüüa, siis küünte puhul on see igati lubatud. Pisikesed romantilised sädelused, vahvad kaunistused ja jõulune üldmulje lisab armast ning pehmet hõngu ilusasse jõuluaega.
2. Ilusad küüned teevad n-ö tavalise peokleidi oluliselt pidulikumaks
Igal aastal ei pea endale uut kleiti firma jõulupeo, sõpradega koosviibimise või aastavahetuse balli jaoks ostma. Uue riietuse raha pane hoopis millegi mõnusama peale! Lase professionaalsel küünetehnikul teha endale tipptasemel maniküür, mis püüab pilke, saab tähelepanu ja rõhutab su riietuse pidulikkust.
3. Detsember on ainuke aeg, mis lubab sädelust, sära ja mõnusalt naiselikke helbeid, kaunistusi ning briljante.
Muu aeg aastas soosib pigem rahulikumaid küünelakitoone, siis jõulud on just see aeg, mil saad valla päästa kõik oma soovid sädeluse, kaunistuste ja briljantide järele ning neid iga päev küüntel kanda! Pühad on periood, mil absoluutselt kõik fantaasiapiirid on purustatud ning lubatud on nii palju kullasära, kui vähegi kanda jaksad. Kasuta seda võimalust täiega!
4. Eriliselt kaunid küüned toovad südamesse jõulutunde
Vaatad aknast välja ning otsid meeleheitlikult selles vihmases ja porises ilmas jõulutunnet? Just selle pärast, et meil nii pikalt lund pole ja temperatuurgi on tugevalt plusspoolel, on vaja läbi küünte tekitada endale mingisugunegi jõuluhõng olekusse ja südamesse.
5. Pimedal ajal vajame lisaenergiat ja maniküür aitab suurepäraselt!
Detsember on aasta kõige pimedam kuu. Päike tõuseb 9 kandis ja loojub juba 15 ajal ning pahatihti pole neil üksikuil valgeil tundidel päikesesära nähagi. See võib olla väga masendav ja energiat rööviv, mistõttu tuleb kogu oma olekut värvidega rikastada. Punane värv annab jõudu ja tugevust, sädelus lööb värvi veelgi rohkem särama. Ole kaval ja lisa endale teadlikult energiat andvaid elemente, et selles halluses vastu pidada.
6. Jõulud ja punane värv lihtsalt käivad koos
Detsembris võib punast kasutada kõiges – riietuses, juustes, meigis ja küüntel ning seda täiesti valimatult palju. Punane küünelakk on ajatu klassika, mis sobib pühade-eelsesse aega ideaalselt. Pannes punasele küünelakile peale ka mõne pärli, lastes teha kauni joonistuse või kasutada lisaks veel sädelevat lakki, oleme kui jõulukuningannad sel ilusal ajal.


authors:
Dagmar Lamp
Postimehe Naisteportaali Juhataja
Foto
Dylan Martinez
Reuters

description: Tuleb välja, et lahkunud muusik George Michael oli oma elu ajal nii helde, et nüüd kuulutavad heategevusorganisatsioonide juhid teda takkajärele kangelaseks.

title: George Michaeli salaelu: tosin kõige heldemat tegu

maintext:
Ilmselt tead sinagi, et George Michael on korraldanud nii mõnegi heategevuskontserdi, kuid pärast staari surma on ilmnenud, kui palju mees tegelikult oma elu jooksul head tegi. Ta hoidis aga enamiku oma tegevusest saladuses.
Toome Metro abiga välja tosinkond kõige heldemat akti, mille George Michael oma elu ajal korda saatis.


authors:
Foto
Wavebreakmedia Ltd
Panthermedia

description: On levinud nali, et eestlased on kinnised ning temperamendivaesed. Me naeratame ainult siis, kui on tõeliselt põhjust ning võõraste või isegi tuttavatega naljalt füüsilist lähedust ei otsi.

title: 13 talumatut asja inimeste jaoks, kes vihkavad füüsilist lähedust

maintext:
Seega peaks BuzzFeedi nimekiri asjadest, mis on talumatud iga inimese jaoks, kes vihkab füüsilist lähedust, meile kõigile omajagu tuttav olema. On 21. sajand, kuid ometi näikse olevat mõne inimese meelest füüsiline kontakt suhtlemise jaoks hädavajalik. Paistab, nagu eksisteeriks vaid kaks äärmust inimesi: ühed, kes on uppunud oma telefonidesse ning kes ei vaevu inimkontakti peale aega raiskama ning need, kes poeksid sulle naha alla, kui vaid saaksid.
1. See kabuhirm, mida sa tunned, kui kohtud tänaval tuttavaga ja ta kummardub, et sind kallistada. Ma praktiliselt ju ei tunnegi sind, palun lõpeta!
2. Kõditamine. Sa ei mõista, miks suur osa inimkonnast arvab, et kõdistamine on «lõbus».
3. Õlapatsutus. Samamoodi on sulle mõistatuseks, miks teatud osa inimestest peab sulle õlale patsutama, kui nad tahavad, et sa nende juttu kuulaks. Sa talud esimese patsutuse ära – inimesed ongi sotsiaalses käitumises erinevad, aga kui ta sind teist korda puudutab...
4. Su kallim ütleb, et sa pole väga hell inimene. Aga me ometi oleme ju ratsionaalsed täiskasvanud inimesed, pole mingit põhjust, miks me peaks olema pidevalt teineteise külge kleepunud.
5. Vallalisena kannad sa kohe maha mehed, kes flirtides kätega liialt vabameelsed on. Liigne puudutamine töötab võlukombel – head aega!
6. Sa tunned end süüdi, et perekondlikel kokkusaamistel kogu suguvõsa läbi ei kallista. Ma võin ju ometi oma tunnete näitamiseks ka sõnu kasutada.
7. Sul hakkab paha, kui mõtled, et pead poes tippajal trügima. Poed, mis ka toidukaupa lasevad netist tellida ja otse koju toovad, on su lemmikud.
8. On tulnud ette kordi, kus sa oled isegi oma ema musi eest põigelnud. Issand, ema, kas sa palun ei teeks?
9. Kui sõber teatab halbu uudiseid, ei tea sa, kaua peaks kaisutus kestma. Sa hakkad eemale tõmbuma, mõistad siis, et ta pole veel päriselt lõpetanud ning teeskled, et ebamugavat eemaletõmbumist ei juhtunud.
10. Need korrad, kui sõber sind kallistab, sest talle «tundub, et sa vajad seda». Tuleviku tarbeks: ei, ma ei vaja seda. Kunagi.
11. Su hingeloom on siil.
12. Su hingetaim on kaktus.
13. Need korrad, kui inimesed saavad teada, et sa ei vihka neid. Nad arvasid, et sa oled bitch, aga sa lihtsalt ei tahtnud neid puudutada.


authors:
Grete Tammoja
Foto
Svetlana Mandrikova
Panthermedia

description: Enamik inimesi eeldab, et kõrge intellektiga inimesed suudavad tänu enda erakordselt võimekale ajule kõik ette tulevad probleemid kiiresti ja lihtsalt ära lahendada. Tegelikult pole see üldsegi nii. Tarkade inimeste probleemid võivad olla küll veidi teistsugused, kuid nad on sellegipoolest olemas. Toome teieni viis probleemi, millega intelligentsed inimesed iga päev silmitsi seisavad.

title: Viis probleemi, mis on omased intelligentsetele inimestele

maintext:
Maast ja ilmast lobisemine väsitab sind. Tavalistest ja vähetähtsatest asjadest rääkimine võib sinu jaoks keeruline olla, kuna su aju on palju enamaks võimeline. Sulle tõeliselt huvi pakkuvateks teemadeks on ilmselt midagi seoses teaduse, kunsti või filosoofiaga, mistõttu tundub tühjast-tähjast rääkimine sinu jaoks lausa lämmatav. Sa sooviksid palju parema meelega vestelda hoopis mõne endaga sarnaselt mõtleva inimesega, kellega saaksite originaalseid ideid ja mõtteid vahetada.
Sa mõtled rohkem, kui räägid. Su peas keerleb tavaliselt miljon erinevat küsimust, millele sa ühel ajal vastust otsid. Seetõttu võib sul enda arvamuse ja mõtete väljendamine veidi kauem aega võtta kui keskmise intelligentsustasemega inimesel. Samuti eelistad sa rääkida vaid siis, kui sul tõepoolest midagi öelda on. Tihtipeale ei ole sind ümbritsevad inimesed aga sinu mõtteprotsesside liikumisega kursis, mistõttu võivad nad sind imelikuks, intorvertseks või eemalolevaks pidada.
Raske on armuda. Sul on raskem armastust leida kui tavalistel inimestel, kuna sa kipud armumisel ja suhtesse astumisel olema eelkõige ettevaatlik ja analüütiline. Ühest küljest on sul raske sobivat partnerit leida, kuna sa soovid, et su kaaslane oleks sama tark ja erudeeritud nagu sina. Teisalt tundud sa potentsiaalsetele partneritele tihtipeale liigselt nõudlik ja külm.
Sa oled seltskonnas kohmetu. Kuna niisama lobisemine pole sinu tugevaim külg, siis võib sul seltskonnas olla keeruline inimestega suhelda. Sul on tihtipeale tunne, et sind ümbritsevad inimesed ketravad pidevalt ühtesid ja samu teemasid, mistõttu pole sa ka otseselt huvitatud nendega vestlema asumisest. Nagu eelnevalt mainitud, siis on sulle ilmselt omistatud ka introverdi tiitel. See aga süvendab oluliselt su sotsiaalset ebakindlust.
Töö võib sulle kergesti igavust valmistada. Su aju nõuab kogu aeg uusi ja suuremaid katsumusi ning seetõttu võib töö hakata sulle aja möödudes üha üksluisemana tunduma. Kui tööst kaob nauding, siis on keeruline igapäevaste ülesannetega toime tulla ning iga tegevus tundub tuim ja nüri. Kõrge intelligentsiga inimesed peavad kogu aeg mõtlema uusi lähenemisi ning võimalusi, kuidas töö enda jaoks huvitavaks ning rahuldust pakkuvaks muuta.


authors:
Dagmar Lamp
Postimehe Naisteportaali Juhataja
Foto
Landmark Media
Ipa Sipa

description: Eile tabas muusikamaailma järjekordne kaotus – meie hulgast lahkus 53-aastaselt laulja George Michael.

title: 13 George Michaeli tsitaati elust, suhetest ja armastusest

maintext:
Meenutame menuloo «Last Christmas» esitajat läbi tema meeldejäävate tsitaatide.
«Sa ei saa iial rahu, kui sa ei kuula enda südant.»
«Ole enda vastu hea, sest kellelgi teisel pole jõudu sind õnnelikuks teha.»
«Ma usun ikka veel, et muusika on Jumala üks suurimaid kingitusi inimestele.»
«Ma olen oma elus nii palju rumalusi teinud, et oleks imelik, kui pärast minu surma minust filmi ei tehtaks. Ma võiksin sama hästi selle stsenaariumi ise valmis kirjutada.»
«Ma ei taha lapsi, mulle ei meeldi see vastutus. Ma olen gei, ma suitsetan kanepit ja ma teen oma eluga seda, mida ma tahan, tänu oma talendile. Ma esindan ideaali, millest paljud teised on pidanud loobuma ja nad süüdistavad selles mind. Eriti mehed.»
«Minu jaoks on oluline, et mul on vabadus end väljendada.»
«Ma pean uskuma, et keegi kuskil üleval usub, et mul on veel tööd vaja siin ilmas teha.»
«Meedia tõttu arvatakse, et maailm on koht, kus hakkavad ressursid lõppema. Meile õpetatakse, et me peame haarama, millest me suudame, enne kui see otsa saab. Jääb mulje, et kaastundeks polegi aega.»
«Kui keegi tahab sulle haiget teha, ta leiab selleks viisi. Mina ei taha raisata oma elu selle üle muretsemise peale.»
«Ma ei ole kunagi arvanud, et mu seksuaalsus on kuidagi õige või vale. Minu jaoks on olnud asi õige inimese leidmises.»
«Seks on loomulik, seks on hea. Mitte igaüks ei tee seda, aga igaüks peaks.»
«Ma olen ausalt öeldes väga üllatunud, et ma olen oma düsfunktsionaalsuses ellu jäänud.»
«Ma annaksin igale geile nõu, et kapist väljas ei saa sa olla kunagi liiga vara.»


authors:
Linda Pärn
Foto
Sergejs Rahunoks
Panther Media

description: Igaüks teab, et köögivilju tuleks rohkem süüa, aga sellegipoolest ei jää nn patutoidud selle teadmise tõttu puutumata. Ka toitumisnõustajad, kes enamasti söövad väga teadlikult, lubavad endale aeg-ajalt töödeldud toitusid, mis harva süües ei tee midagi kurja. Samas on neil tänu teadmistele ja kogemustepagasile jäänud harjumuseks teatud toitusid vältida.

title: 12 sööki, mida toitumisnõustajad oma menüüsse ei taha

maintext:
Hot dogi vorstikesed. / Robert Davis/ Panther Media/ Scanpix
Töödeldud lihatooted
Kuumleti lihatoidud ja töödeldud lihatooted (nagu vorst, milles leidub väga vähe päris liha) on pahatihti väga soolased ja sisaldavad ohtralt säilitusaineid. Eelista puhast liha ja sinki, millel on naturaalne hallikas varjund.
Tüüpiline rasvavaba toode - Mountain High jogurt. / Alamy/ Vida Press
«Rasvavabad» suupisted
Pea alati meeles, et kui pakendil on silt «ei sisalda rasva», siis ei pruugi see tähendada, et tegu on kalorivaese tootega. Kui tavaliselt rasvasest toidust on rasv kuidagi eemaldatud, siis on enamasti selle asemel ka mingi täiteaine, mille eesmärgiks on toidu maitset ja tekstuuri parandada. Rasva ei maksa alati karta ja pigem tasub süüa võimalikult naturaalse koostisega toitu.
Jogurtikattega müslibatoon. / Alamy/ Panther Media
Jogurtivaabaga maiustused
Jogurtisse kastetud rosinad, mandlid, küpsised ja müslibatoonid on vallutanud maiustuste riiulid. Tasub teada, et see jogurt, mis katab kõikvõimalikke suupisteid, on hoopis teistsuguse koostisega kui see jogurt, mille leiad piimatoodete külmikust. Maiustuse glasuuriks on enamasti kasutatud segu, milles on suhkur, hüdrogeenitud õli, piim ja jogurtipulber. Kui see katab su muidu tervislikku vahepala, sööd sellega sisse küllastunud rasva, transrasva ja rohkem suhkrut, kui oled ilmselt plaaninud. Jogurtikattega müslibatooni asemel sega näiteks maitsestamata Kreeka jogurti sisse pähkleid ja kuivatatud puuvilju, on palju maitsvam.
Spordijook sobib pikamaajooksjatele. / Michael Wehner/ Panther Media/ Scanpix
Spordijoogid
Kergelt aktiivse elustiili juures (mille hulka kuuluvad näiteks kodutööd ja jalutamine) ei ole tarvis juua spordijooke, mis on mõeldud väga intensiivse treeningu järgseks kiireks taastumiseks. Vastupidavusaladega tegeledes on hea, kui saab ühe hoobiga kustutada janu ning taastada nii energia kui elektrolüüdid. Spordijookides on enamasti sama palju suhkrut kui limonaadides, mistõttu ei sobi need joogiks neile, kes ei jõua seda energiat ära kulutada. Kui tahad end värskendada millegi muu kui puhta veega, vali näiteks maitsestatud vesi või kookosvesi.
Limonaadid. / Halle Philippe/ Panther Media/ Scanpix
Limonaadid
Limpsid on väga kaloririkkad ja sisaldavad ülemäära palju suhkrut, kuid ei paku seejuures mingit lisaväärtust kasulike toitainete näol. 350 ml Coca-Cola sisaldab pea kaks korda rohkem suhkrut kui üks keskmine Snickers. Diietlimonaadid pole tavalistest sugugi paremad, sest sisaldavad kunstlikke magusaineid, mis ei ole küll kaloririkkad, aga võivad tuimestada magusameelt nii, et loomulikult magusate viljade (puuviljade, marjade) maitse jääb tundmata. Jällegi puudub ka dieetlimpsidel eriline toiteväärtus. Kui tahad mullijooki, joo kas või mulliga vett.
Jogurtidesserdid. / Daniel Reiter/ Panther Media/ Scanpix
Maitsestatud jogurtid ja teised piimatooted
Piim ja jogurt on kasulikud, sest pakuvad laialt vajalikke toitaineid nagu A-, D-, B6- ja B12-vitamiine, valke ja naturaalseid suhkruid. Kõiksugu šokolaadipiimad, magusad keefirid ja maitsestatud jogurtid on tihtipeale nii palju lisatud suhkrut täis, et klaasikese jogurti kalorikogus võib võrduda korraliku praega. Eelista maitsestamata piimatooteid, millele saad hõlpsasti ise marjade, siirupi või meega magusat maitset lisada.
Pihustatav juust. / Ken Howard / Alamy /Vida Press
Sulatatud juust
Mõni ütleb, et sulatatud juust on juustulaadne toode, mida ei tohikski päris juustuks nimetada. Enamasti on sellistes juustudes palju lisaaineid, emulgaatoreid, toiduvärve, küllastunud taimeõlisid ja soola. Mida vähem on juustu töödeldud, seda parem see enamasti on. Kindlasti tasuks eemale hoida näiteks pihustipurki pakendatud juustulaadsetest toodetest.


authors:
Grete Tammoja
Foto
Antonio Guillen Fernández
Panthermedia

description: Ilmselt nõustub enamik inimesi sellega, et vahel võib jõusaali või trenni minek tunduda täiesti ületamatu katsumusena, ning seda eriti külmal talveajal, vahendab Hello Giggles. Me kõik teame, et pärast trenni oleks enesetunne täiesti super, kuid vahel lihtsalt ei ole jõudu ninaotsagi toast välja pista. Toome selliste päevade tarbeks välja parimad tubased harjutused, mille abil end terve ja saledana hoida.

title: Parimad tubased harjutused, mille abil keha trimmi saada

maintext:
Tee treeningkava
Hea küll, see ei ole nüüd otseselt harjutus, kuid sellegipoolest hea idee. Blogija ja fitnessitreeneri Carla Birnbegi sõnul võib kehvade ilmadega trenniminek tõeliselt raske olla, kuid selle asemel võib sellistel juhtudel luua endale koduse treeningkava, mille abil end ikkagi liikuma saada. Kui sulle meeldib hommikuti treenida, siis tasuks järgmise päeva plaan juba eelmisel õhtul valmis kirjutada, nii ei pea sa hommikul harjutuste üle pead murdma ning saad kohe asja kallale asuda.
Hüppenöör
Tubaste harjutuste üheks suurepäraseks abivahendiks on paljude inimeste lapsepõlve lemmik – hüppenöör. See on lihtne, odav, võtab vähe ruumi ning on väga kasulik. Kui sul kodus hüppenööri ei ole, siis pole ka midagi lahti. Birnberg, kes pole isiklikult eriline hüppenöörisõber, asendab selle harjutuse tavaliselt lihtsalt hüppenööri kasutamisele sarnanevaid liigutusi tehes hüplemisega.
Igatahes on hüppenööriharjutuste näol tegemist ajatu klassikuga ning selleks on ka väga hea põhjus. Hüppenööriga hüppamine parandab südamerütmi ning on hea viis väikeses ruumis korralikult trenni teha.
Kasuta enda keharaskust
On olemas väga palju häid harjutusi, mida saad mõnusasti tubastes tingimustes harrastada ning milleks pole peale iseenda ning mugavate riiete mitte midagi muud vaja. Soojendust võid teha erinevate hüppeharjutustega, näiteks harki-kokku hüpped või kükist üleshüpped. Kõhulihaseid saad treenida näiteks toenglamangu või kosmonaudiharjutuse abil. Ülakeha aitavad vormis hoida kätekõverdused, alakeha aga erinevad kükiharjutused. Soovi korral võid täidetud veepudelite abil ka raskustega treenida.
YouTube tuleb appi
Mis on ühist joogal, pilatesel ja aeroobikal? YouTube lausa kihab nende spordialade treeningvideotest ning need kõik on igale internetikasutajale tasuta kättesaadavad. Kui varem oli vaja erinevate ekspertide käe all treenimiseks end kahtlemata trenni kohale vedada, siis praegu on elu oluliselt lihtsam. Tuleb end lihtsalt kätte võtta ning otsida tuhandete spordile ja treenimisele pühendatud YouTube'i kanalite seast just enda jaoks sobivaim.
Treeni väikeste osade kaupa
Carla Binberg soovitab talvised treeningsessioonid väiksemateks osadeks jaotada ning päeva peale ära hajutada. Ühest küljest on võib tunduda mugavam ühe korraga kõik asjad tehtud saada, kuid kui sul on liiga kiire või tunned, et sul on raske pikalt ühele asjale keskenduda, siis võib olla hea idee jaotada mitu väikest 5–6-minutilist sessiooni pikema aja peale. Nii saad end päeva jooksul ergastada just sulle sobival hetkel.
Ole loominguline
Sa ei pea end tingimata traditsiooniliste harjutustega piirama. Tegelikult on hulgaliselt viise, kuidas higi voolama saada ka märksa loomingulisema lähenemise abil. Blogija Casey Slide korraldas näiteks sõpradega iganädalasi tantsupidusid, et oleks võimalus ühel ajal trenni teha ning ka sotsialiseeruda.
Binberg soovitab treenimisega tegeleda ka nendel hetkedel, kui niisama aega surnuks lööte ning internetis surfate. Vahet ei ole, kas oled sel ajal toenglamangus, toetud istuvas asendis seina vastu või liigud lihtsalt vaikselt mööda majapidamist ringi. Kui mõtleme, kui palju aega me tegelikult arvuti taga istudes veedame, siis võib ilmselt igaüks nõustuda, et tegemist on äärmiselt tervisliku alternatiiviga.


authors:
Ingrid Dreyersdorff
Foto
Zdenka Darula
Panthermedia

description: Kuidas olla julge naine, keda ei peata teele sattunud takistused ja kes on valmis proovima neid asju, mida teised naised kardavad? Loe edasi ja saad teada, mis on nende saladus.

title: Julgete naiste seitse saladust

maintext:
Sa kindlasti tead mõnda kadestamisväärselt julget naist, kes kunagi ei karda teha neid asju, mida teised pelgavad. PureWow vahendab julgete naiste seitse saladust.
Nende eesmärgid on alati seotud enesearenguga. Olenemata sellest, et sa lõpetasid ülikooli aastaid tagasi, siis see ei tähenda, et sa ei võiks ennast näiteks prantsuse luule teemadel arendada avatud ülikoolis samanimelisse loengusse minna. Intelligentsust ja võimeid on võimalik arendada, need ei ole fikseeritud ja muutumatud. Ole uudishimulik ja hangi nii palju teadmisi kui võimalik.
Nad teevad vigu ja tegelikult isegi naudivad seda. Selle asemel, et lasta ennast vigadest muserdada, nad võtavad seda kui töövõitu, mis aitab neid õigel kursil hoida.
Nad sukelduvad pea ees uutesse asjadesse. Väike vihje: keegi ei sünni meistriks. Ära oota, kuni sa oled lõpuni valmis, et uue töö või hobiga algust teha. Lihtsalt võta kätte ja proovi, usalda ennast ja teisi, kes aitavad sul sisse elada. Kui sa teed vigu, siis sellest ei ole midagi.
Nad ei võta iseennast surmtõsiselt. Järgmine kord, kui sa saad kelleltki negatiivset tagasisidet, siis täna teda aususe eest ja seejärel unusta see. Julged naised teavad, et see ei vähenda nende väärtust.
Nad julgevad küsida seda, mida nad tahavad saada. Selle asemel, et tunda muret sellepärast, mida teised arvad, kui otsustad näiteks töölt lahkuda ja oma äri alustada, siis tea, et see on lihtsalt osa teekonnast. Raputa maha kõik negatiivne ja suuna pilt tulevikku.
Nad on valmis kõike proovima. Ükskõik, kas tegemist on võõrapärase toiduga või uue trenniga spordiklubis, siis julgetele naistele meeldib võtta riske ja nad on avatud uutele kogemustele. Ära lase hirmul ennast takistada.
Nad ei poe peitu. See, et nad on julged, ei tähenda, et nad ei kardaks. Nad lihtsalt teadvustavad hirmu olemasolu ja teevad asju sellest hoolimata.


authors:
Grete Tammoja
Foto
Monkeybusiness Images
Panthermedia

description: Kui otsid põhjuseid, miks uus aasta just nimelt šampanja saatel vastu võtta, siis pole vaja kaugemalt otsida. Seda, et vahuvein sisaldab võrreldes teiste veinidega vähem kaloreid, enamik inimesi ilmselt juba teab, kuid tuleb välja, et šampanjal on sellele lisaks veel mõned teaduslikult tõestatud tervisele kasulikke mõjud, vahendab Woman’s Day.

title: Põhjused, miks šampanja joomine on tervisele kasulik

maintext:
Parandab mälu
Hiljuti Readingu ülikoolis läbi viidud uuringute tulemusena selgus, et šampanja aitab võidelda vananemisest tingitud mälukaotusega ning vähendab sellele lisaks ka dementsuse ning Alzheimeri tõve riski. Uuringute käigus leiti, et šampanjas leiduvad fenoolid, mis aitavad suurendada mälestuste talletamise eest vastutava ajupiirkonna tööd ning efektiivsust.
Vahuveinide valmistamiseks kasutatavatest viinamarjadest leidub eriti rohkelt kasulikke fenoole kahes punases viinamarjasordis Pinot Meunier ja Pinot Noir ning valgetest viinamarjadest Chardonnay sordis.
Ühe uuringu autori Jeremy Spenceri sõnul on tulemused väga huvitavad ning demonstreerivad ilmekalt šampanja positiivset mõju inimese kognitiivsetele võimetele ning mälule. Varasemalt on neid efekte seostatud eelkõige punase veini joomisega, kuid tuleb välja, et viinamarjade kasulikud omadused säilivad ka vahuveinide valmistamise käigus.
Aitab pikas perspektiivis vähem juua
Erinevad kihisevad joogid panevad inimese neid aeglasemalt tarbima ning tekitavad kiiremini täiskõhutunde. Seega võib šampanja joomine pikemas perspektiivis osutuda kasulikumaks kui muude alkohoolsete jookide tarbimine.
Lisaks täiskõhutunde tekitamisele ning väiksele kalorisisaldusele on šampuseklaasid tavaliselt palju väiksema mahutavusega kui näiteks veini- või õlleklaasid. See aga tuleb jällegi tervisele ning kaalunumbrile ainult kasuks.
Parandab vereringet ning vähendab südamehaiguste riski
Varasemate Readingu ülikooli uuringute põhjal jõuti järeldusele, et šampanja on südamele täpselt sama kasulik kui punane vein, kuna see sisaldab rohkelt inimeste jaoks kasulikku antioksüdanti resveratrolit. See aitab ergutada vereringet, vähendada kolesteroolitaset ning ära hoida võimalike trombide tekkimist.
Lisaks sellele sisaldab šampanja ka polüfenoole, mis vähendavad alandavad vererõhku ning vähendavad seeläbi südamehaiguste ja insuldi riski.
Nii et kui olid siiamaani šampanja tarbimise koha pealt pigem kõhkleval seisukohal, siis lase aga käia! Sellegipoolest tasub aga meeles pidada, et šampanjaga, nagu ka teiste alkohoolsete jookidega, peab oskama piiri pidada, kuna kasulikud mõjud avalduvad eelkõige mõõduka tarbimise tulemusel.


authors:
Ingrid Dreyersdorff
Foto
Ekraanitõmmis Youtube'I Videost

description: Trendika peomeigi tegemiseks ei pea sa olema professionaal või veetma mitu tundi jumestaja juures. Kuulsuste meikar Joanna Simkin näitab, kuidas käepäraste toodetega teha lihtne ja glamuurne meik ainult paari minutiga. Proovi järele, aastavahetus on ju tulekul!

title: Lihtne peomeik ainult viie minutiga


authors:
Foto
Anna Omelchenko
Panthermedia

description: Pärast seda kui pühadeaegne rõõmujoovastus on raugenud, tuleb reaalsusega leppida ja tõdeda, et talv on tegelikult alles ees. Õiget külma ei ole veel olnudki, aga ega tali taeva jää. Külmast lõdisedes võid end lohutada teadmisega, et vähemalt põletab su keha seetõttu rohkem kaloreid.

title: Üks hea põhjus, miks külma kannatamine on kasulik

maintext:
Uuringud on näidanud, et värisedes toodab keha hormooni irisiini, mis muudab valge rasva (selle, rasva, mida näeb kõhuvoltidena) pruuniks rasvaks (mis kulutab sooja tootmiseks kaloreid), edastab Greatist.
Kahtlemata ei tähenda see nüüd veel, et külmetamine asendaks tervislikku toitumist ja trenni. Pealegi tuleb miinuskraadide puhul alati jälgida seda, kui kaua on ohutu õues olla. Küll aga on hea teada, et ka lõdisemisest on mingi kasu.


authors:
Maarja Kupits
Foto
Marko Volkmar
Panther Media

description: Kui keegi lootis, et jõulud on selleks korraks läbi ja see teema on maas, peab end veel hetkeks kokku võtma ja koera sabast ka üle hüppama. Nimelt juba lapsena oli jõulukinkide juures lisaks nende saamisele veel üks põnev hetk, ja see oli pärast jõuluvaheaega uuesti kooli minnes arutamine, kes mida ja kui palju sai. Ilmselt mul vedas klassikaaslastega ja nende peredega, sest ma ei mäleta, et keegi oleks oma nimekirjaga teiste hulgast kuidagi eriti esile tõusnud.

title: Maarja Kupits kingikuhjadest: aga laps ei pea ju alati saama kõike, mida ta tahab!

maintext:
See omakorda toob paratamatu küsimuseni, et kuhu edasi? Kui koolieelik jõulukinkide kuhjast välja ei paista, mida talle siis näiteks esimeseks juubeliks kinkida? Või keskkooli lõpetamise puhuks? Mersu? Või isegi mõni äge auto? Helikopter või maja?
Harjutusi tulevaseks eluks
Ja viimaks – kas lapsed saavad sellest kingisajust eluks mõne õppetunni kaasa? Kuigi viimasel ajal on järjest populaarsem usk, et lapsi peab ebameeldivate emotsioonide eest hoidma, «sest elus on niigi palju halba», kuni nad on, noh, vähemalt pensioniealised, ei ole mina sellega päris nõus. Ma usun, et laps peaks mingil määral kogema ka negatiivset, mida elus paratamatult ette tuleb – ebaõnnestumine, pettumus, kaotusevalu, ja muidugi põhilisena see, et alati ei saa kõike, mida tahetakse.
Paljudele kõlab see võib-olla halvasti, aga mulle näib, et see on vajalik, et nende emotsioonide ja olukordadega toime tulema õppida enne, kui inimese iseloom on juba suurel määral välja kujunenud. Kes kahtleb, kujutlege või meenutage vanemate kaitsva tiiva alt välja saanud noort täiskasvanut, kes esimest korda avastab, et maailm ei pöörlegi ümber tema ja vähe sellest, vahel juhtub asju, mis talle põrmugi ei meeldi.
Seega on jõulud kõige muu kõrval ideaalne aeg õpetada lapsele vaikselt elu tõdesid muuhulgas ressursside ja tarbimise kohta – päris kõike, mida tahaks, alati ei saa või pole mõistlik soetada, ja seda isegi nii võimsa tüübi jaoks nagu jõuluvana. Kingikuhjad pole sugugi patt, aga mõte on vähemalt ideaalses maailmas siiski olulisem.


authors:
Dagmar Lamp
Postimehe Naisteportaali Juhataja
Foto
Instagram
Sipa Usa

description: Reklaamivabasse internetitelevisiooni Viaplay jõudis maailmakuulsa telekoka Jamie Oliveri populaarne sari «15 minuti road», mille kõiki osasid näeb nüüd eestikeelsete subtiitritega.

title: Jamie Oliveri kokandussaadet "15 minuti road" näeb nüüd eestikeelsena


authors:
Marin Piirla
Foto
Dmitriy Shironosov
Panthermedia

description: Lapsepõlves olid mul Lindgreni raamatute jõulud. Maal lumiste metsade vahel koos kuuse toomise ja ehtimisega, puuahjus särisevad praed ja verivorstid ja liiga palavaks köetud tuba. Nii palav, et keset söömist tuli veidi ust avada, et pea valutama ei hakkaks. Kingitused ja parim osa – põrandal madratsitel magamine! Kui suuremaks sain, müüdi see maakodu maha, pere polnud enam senises koosseisus ja minu jaoks jäidki jõulud alates sellest perioodist põhimõtteliselt ära.

title: Marin: kuidas saab jõuluvihkajast normaalseks inimeseks?

maintext:
Minu emast sai sellise pühadestiili viljelemise täielik allergik ja vastane, mis tundus mulle äärmiselt terve ja lahe, aga nüüd enda traditsioone luues siiski veidi ülepingutatud. Kuusk? Ei, muidu on okkad jaanipäevani põrandaliistude vahel. Jõulutoidud? Nõmedalt rasvased, lõpetage ära, ma ei söö selliseid asju ja miks peakski kapsaid just sel ühel päeval aastas hautama. Jõulud pere ringis? Olgu, aga tegelikult olin plaaninud kolmeks nädalaks üldse reisile sõita. Sugulaste külastamine? Nad on kuidagi mandunud ja vanaks jäänud, ise meil ka külas ei käi, helistame parem. Surnuaiale küünlaid panema? Lähme, pidingi niikuinii sealkandis ühes vaibapoes ka käima.
Luues traditsioone
Selgub, et olen iseenda traditsioone luues kõige õnnelikum. Sellest arusaamine võttis mul lihtsalt veidi aega, ikkagi pikaldane põhjamaalane. Aeg mõista, et minu väärtus sõbra ega naisena ei koosne sellest, kui palju ma vaaritada või kraamida suudan. Pidu ei jää ära, kui pole täiskomplekti läikimahõõrutud tubadest, omatehtud süldist-pasteedist, kikilipsuga abikaasast ja akna taga langevast laiahelbelisest lumest. Mu lähedased ei märkagi, kui verivorstid üldse ostmata jäänud on. Jõuluhooaeg on arutu rabelemise või emotsioonitu eiramise asemel hoopis muretu ja mõnus kulgemine. Ärkame selleks, et juua kohvi, aega ju on. Sööme siis, kui valmis saab. Kingitusi vahetame siis, kui selleks paras tuju. Külla tulevad need, kes on kõige olulisemad ja keda tahakski näha alati enda läheduses. Ja auto paneme käima mitte viimase hetke palavikuliseks kingiralliks, vaid et tuua isa ja tema redel uut lühtrit paigaldama.
Jõuluvihkajad, kuid teid sisimas see kalk tundetus selle püha vastu natuke häirib, siis näete, olen nagu piltidega illustreeritud õpikunäide, et see staadium võib mööda minna! Armastus muudabki meie väikest maailma ja liigutab sügavamaid hingesoppe. Soojust südametesse!


authors:
Ingrid Dreyersdorff
Foto
Svetlana Mandrikova
Panthermedia

description: Oleme varasemalt ka prantslannade ilu- ja stiilinippidest kirjutanud, sest üldiselt on kogu maailm lummatud nende justkui ilma suurema pingutuseta peenest välimusest. Siiani oleme kirjutanud asjadest, mida nad teevad, aga mitte nendest asjadest, mida prantslannad ei tee.

title: Seitse iluviga, mida prantslannad kunagi ei tee


authors:
Dagmar Lamp
Postimehe Naisteportaali Juhataja
Foto
Anna Omelchenko
Panthermedia

description: Millist pühadeperioodi lubavad taevatähed?

title: Postimehe nädalahoroskoop 24.-30. detsember 2016

maintext:
Jäär 21. märts – 19. aprill
Nädalavahetus pakub suurepäraseid võimalusi isiklike suhete arendamiseks ja tugevdamiseks. Ära ainult liiale mine ja kõike liiga kiiresti saada ürita, ole taktitundeline! Aasta viimased tööpäevad on soodsad millegi uue algatamiseks just töisel rindel. Ära lase sisemistel hirmudel end seejuures eksitada.
Sõnn 20. aprill – 20. mai
Pühadeajal saad elust rõõmu tunda, ilmselt on kellelgi sulle tore üllatus varuks. Tööpäevil võivad tekkida arusaamatused sõpradega. Keegi, keda oled seni usaldusväärseks pidanud, võib sind kummalise käitumisega üllatada. Asja klaarimiseks räägi temaga otsekoheselt, pole mõtet solvuda ja proovida talle tagaselja ära panna.
Kaksikud 21. mai – 21. juuni
Jõulude aegu pakuvad armusuhted õnne ja rõõmu. Ära veeda kõiki neid päevi vaid pereringis, lõbutsemine suuremas seltskonnas on samuti vajalik ja põnev. Aasta viimane, lühem töönädal võib veel omajagu segadust tuua – võib-olla avastad, et midagi on kahe silma vahele jäänud ja tuleb uuesti teha.
Vähk 22. juuni – 22. juuli
Kodune õhkkond on ilmselt väga hea ja toetav. Küllap on see suuresti sinu teene. See hea, mida teistele teed või ka varem teinud oled, peegeldub sulle vastu, annab kindlustunnet ja rahulolu. Uuel nädalal ei ole kõige parem aeg reisimiseks. Aga kui siiski kuhugi sõidad, ole eriti hoolikas reisi planeerides ja dokumente vormistades.
Lõvi 23. juuli – 22. august
Nädalavahetus sobib lausa suurepäraselt kallimaga koos olemiseks. Ära võta tema olemasolu enesestmõistetavalt, näita, et hoolid, väljenda oma tundeid ka sõnades. Sul on võimalik kogeda suurt õnne ja harmooniat. Uuel töönädalal oled ilmselt täis tahtmist midagi tööl ümber korraldada, aga see ei pruugi kohe õnnestuda.
Neitsi 23. august – 22. september
Soov end lõdvaks lasta ja elumõnusid täiega nautida on ilmselt suurem kui tavaliselt. Kui tekib võimalus lõõgastuda, siis tunned, et oled aastast väsinud ja tahad tõesti puhata, nautides seejuures luksust ning erilisi hõrgutisi. Armastatud inimese käitumisest võib aga olla üsna raske aru saada. Proovi vältida liigset emotsioonitsemist ja solvumist.
Kaalud 23. september – 23. oktoober
Jupiteri ja Veenuse õnnetoova trigooni toel tõotab jõuluaeg iseäranis meeldivaks kujuneda. Saad tunda rõõmu toredatest ja lahketest inimestest, kes sind ümbritsevad. Seltskonnas on hea ja kerge olla, samuti pakuvad silmailu ja hingekostust kultuurisündmused, mida nüüd meeleldi koos kalli inimesega külastad.
Skorpion 24. oktoober – 21. november
Eriti hea on olla koos nende inimestega, keda tunned juba palju aastaid, kellele kindlalt toetuda saad ning keda jäägitult usaldad. Aeg sobib suurepäraselt vanemate sugulaste külastamiseks, aga ka lapsepõlvesõpradega kohtumiseks. Aasta viimased tööpäevad on soodsad loominguliseks tegevuseks.
Ambur 22. november – 21. detsember
Ajajärk soosib tihedat läbikäimist sõprade, tuttavate ja sugulastega. Eriti hea on sul olla nende inimeste seas, kellega sul on sarnane maailmavaade ja ühised ideaalid. Pole välistatud, et üks sõprussuhe võtab intiimsema pöörde. Vanema põlvkonnaga suheldes ole taktitundeline, ära üritagi neid mõjutada või muuta.
Kaljukits 22. detsember – 19. jaanuar
Sind võib vallata soov silma paista, teiste ees oma tarkusega esineda ja sellega aplaus välja teenida. Aasta viimane noorkuu loob kolmapäeval Kaljukitse märgis, suunates su pilgu tulevikku, eelseisvate kõrgete eesmärkide seadmisele. Praegused unistused võivad olla kõrgelennulised, mitte täies ulatuses realistlikud.
Veevalaja 20. jaanuar – 18. veebruar
Veenuse mõju tõotab iseäranis kaunist pühadeaega meeldivas ja toetavas seltskonnas. Küllap saad kuulda ohtralt komplimente oma kauni välimuse ning toreda iseloomu kohta. Tunned end armastatud inimese kõrval õnneliku ja hoituna. Tööpäevadel väldi ähmaste soovunelmate mõjul rahaliste otsuste tegemist.
Kalad 19. veebruar – 20. märts
Tunned, et vanem põlvkond seisab kindlalt su selja taga. Seekord võid jõuludeks saada ootamatult kalleid, ehk lausa luksuslikke kingitusi. Aasta viimased tööpäevad võivad omajagu segadust ja pinget kaasa tuua. Pole välistatud, et keegi üritab sulle valetada või sind mõnda kahtlasesse afääri kaasa kiskuda.
Koostanud Maria Angel, www.eestihoroskoop.ee


authors:
Dagmar Lamp
Postimehe Naisteportaali Juhataja
Foto
Dawid Krupa
Panthermedia

description: Traditsiooniliselt tutvustame oma lugejatele, millised olid lõppeva aasta kõige loetuimad lood Postimehe naisteportaalis.

title: Edetabel: vaata, millised olid tänavu Postimehe naisteportaali kõige loetuimad lood


authors:
Ingrid Dreyersdorff
Foto
Karen Kleini Facebook

description: Kui emad ütlevad, et nad on valmis oma pere nimel ükskõik mida tegema, siis on parem seda uskuda. Pennsylvanias Eastonis elav Karen Klein pidi oma pere päästmiseks kõndima ligi 42 kilomeetrit tuisus ja lumetormis ning selleks kulus tal 30 tundi.

title: Uskumatu lugu: vapper ema matkas 30 tundi lumetormis, et päästa oma pere

maintext:
Karen, tema mees Eric ja nende 10-aastane poeg Isac otsustasid pärast puhkust Las Vegases sõita läbi Suure kanjoni Arizonas. GPS juhatas perekonna Suure kanjoni põhja pool olevale teele, mis oli suletud, sest piirkonnas olid väga talvised ja rasked ilmastikutingimused. Seepeale otsisid nad teise tee, mis viis neid metsa, mille teed olid kinni tuisanud ja kui nad üritasid ümber pöörata, siis nende auto jäi kinni. Kuna lund sadas kõvasti ja väljas oli tõsine torm, siis otsustasid Karen ja ta abikaasa, et arvestades naise ellujäämisoskusi ja sportlikku tausta triatleedi ja maratoonarina, siis tal on kõige paremad oskused, et tormis vastu pidada ja abi kutsuda, vahendab Mnn.
Teekond
Karen asus teele ilma korraliku varustuseta, tal oli ainult paks talvejope ja kootud müts. Naine arvas, et ta jõuab paari tunniga lähimasse inimestega asustatud punkti, aga lõpuks matkas ta tormis ligi 30 tundi. Karen rääkis päästjatele, et teekond oli väga kurnav, sest mõnes kohas oli lund peaaegu meetri jagu ning selleks, et ellu jääda, pidi naine oma uriini jooma ja männiokkaid sööma.
«Ma teadsin, et kui ma jään magama, siis ma külmun surnuks,» rääkis Karen uudisteagentuurile. Pärast 30 tundi ja 42 kilomeetrit leidis naine viimaks metsavahi onni. Ta lõi väikese maja akna sisse ja ronis sinna sooja.
Samal ajal autos
Tema mees teadis, et asjad on halvad ja ta otsustas koos pojaga auto hüljata ja ronida kõrgemale, et leida telefonilevi ja kutsuda abi. Kui päästjad kuulsid, et naine on ikka veel kadunud, siis hakati teda kiiresti otsima, sest ilm tõotas veel hullemaks minna.
Päästjad leidsin Kareni kägaras metsavahionnist, ta oli väsinud ja veepuuduses. Terve perekond viidi haiglasse suurest katsumusest kosuma. Naine ütles, et ainult see, et ta peab oma perekonna päästma, sundis teda edasi liikuma. Tema ellujäämisoskused ning füüsiline vastupidavus päästsid ta kindlast surmast.


authors:
Dagmar Lamp
Postimehe Naisteportaali Juhataja
Foto
Fred Prouser
Reuters

description: 2016 on teadupoolest nõudnud nii mõnegi kuulsuse elu, kuid kummalisel kombel on nende perede jaoks olnud asjad veelgi traagilisemad.

title: Kummaline saatus: kuulsused surevad, lähedased lähevad järele

maintext:
Kui 27. detsembril kuulsime, et igavestele radadele oli lahkunud printsess Leiana tuntud näitlejanna Carrie Fisher, siis eile teatati ka tema ema, 84-aastase näitlejanna Debbie Reynoldsi surmast. «Ta tahtis olla Carriega,» ütles poeg Todd, kelle kodus Debbie viimased hingetõmbed tegi. «Meie viimane vestlus temaga oli just Carriest ja sellest, kui väga ema teda igatseb.» Reynolds oli Hollywoodi grand old lady, kes tegi ilma 50ndatel ja 60ndatel. Aastal 1964 nomineeriti ta parima näitlejanna Oscarile, vahendab news.com.au.
18. detsembril suri 99-aastasena Ungari päritolu USA näitlejanna Zsa Zsa Gabor. Samal päeval sattus traagilisesse mootorrattaõnnetusse Mulholland Drive’il Los Angelesis tema adopteeritud poeg Oliver Prinze von Anhalt, kes oli 45-aastane. Ta suri nädal aega hiljem haiglas, esimesel jõulupühal, vahendab TMZ.
Oliveri adopteerisid Zsa Zsa ja tema üheksas abikaasa Frederic Prinze von Anhalt. Pole teada, kas Oliver teadis oma ema surmast, enne kui ta õnnetusse sattus.


authors:
Heili Reinart
Foto
Mary Evans Picture Library

description: Tänapäeva nõiad, ravitsejad ja šamaanid naudivad piiramatut meedia ja üldsuse tähelepanu. «Selgeltnägijate tuleproovid» kütavad nii eesti kui vene vaatajate huvi erinevatel telekanalitel. Inimeste uudishimu nende vastu ei näi vaibuvat. Ometi on sellest ajast, kui viimane nõid Eestis surma mõisteti, möödas vähem kui kolmsada aastat.

title: Kongla Ann - ainus hukatud nõid, kellele on pandud mälestuskivi

maintext:
V: Jah, tahab.
Anna on saadetud tagasi vangi, nüüd kuulati üle sedasinast Gherdti:
K: Kas Anna on nõid?
V: Ta ei arva, et on. Mitte Anna ei ole süüdi, vaid Anna tütar, kes härra Bellingshauseni last hoidis; ja oma ema mahitusel nõiduski see naine preili surnuks.
K: Kust ta teab, et Anna nõid pole ja kas ta Annat piisavalt tunneb?
V: Ta tunneb Annat küll, aga seda ei tea ta kindlalt tõendada.
Sama ütles tema kohta Elias Grentzien, Püha Nikolause (Viru-Nigula) kiriku pastor. Seepeale kutsuti mõlemad kohtu ette ja ka Gherdtilt küsiti, kas ta on Annale kunste õpetanud. Nüüd ei tahtnud Gherdt seda salata. Mõlemad naised viidi oma mõisa: Anna Pada ja Gherdt Varudi mõisa.
Surmaotsusele kirjutasid alla kõik ülekuulamisel osalenud: Hindrik Striek, Hristoffer von Wulf-Ramsdorff, Hans Dycker, Hans Paikell, Otto Wrangell, Jyrgen Stahl ja Johan Nielsohn.
Teadaolevalt oli Anni tütar mõisas ammeks, kuni imetatav mõisapreili haigestus ja suri. Usutavasti selleks, et päästa oma ammest tütar mõrvasüüdistusest, rääkis Ann, kuidas ta moondas ennast nähtamatuks koeraks ja käis sel moel mõisapreilit haigeks tegemas, puudutades teda kolm korda oma sauaga. Et nõiatembud kõlaksid usutavamalt, rääkis Ann ka oma osalusest Varudi mõisa süütamisel. Enne noore mõisapreili surma pole ainsamatki teadet, mis viitaks Anni võimetele. Tegelikkuses paistab, et ega muud erilist juhtunudki, kui Ann proovis haiget last ravitseda söega, nii nagu rahvatarkus emasid alati on õpetanud ja mingeid nõiakunste ei vallanud Ann ammugi mitte. Ilmselt polnud ta isegi mitte ravitseja.
Kohtuprotsessil piinamise käigus veenis ta kohtunike, et on ühenduses mustade jõududega. Anne ülekuulamine toimus ajastu tavalise viisi järgi. Samuti esineb siin pea kõiki üldlevinud nõiatempe: loomaks muundumine (nii koeraks muutumine kui libahunti jooksmine), naha peitmine kivi alla (soome sugu rahvastel oli kivialune maahaldja asupaika tähistav koht), Saatanaga läbikäimine, tuulispasa tekitamine, ravitsemine, õllele puhumine, lendamine (luua seljas lendamisest polnud maarahvas tollal veel kuulnud). Ühesõnaga, Ann rääkis piinamisel ja ülekuulamisel kõike seda, mida maarahvas tol korral nõidadest teadis.
On esitatud kahtlusi, kas Ann hukati tuleriidal või muud moodi, aga arvestades tolle ajastu tavasid ja hilisemaid teadaolevaid nõidade põletamisi, võib siiski suure tõenäosusega otsustada, et ta siiski leidis oma lõpu leekides. Otto Wilhelm Masing on täpsustanud Kongla Anni ärapõletamise paika Viru-Nigulas ka lähemalt: «Kirriko tännava suus, mis Leikaks nimmetakse, on pool wersta maad kirrikost parremat kät, üks kingukene, kennest seda näha, et ta inimeste tehtud on, sest, et temmal kiwwid ringümber jallaks. Mitmed väga ellatand inimesed ütlesid meile, et nemmad ommast wannemmitest kuulnud, et seesamma kink wannal ajal hukkamise paigaks olnud, kus kurjategijaid ärahukkatud, ja nõidu ärrapõlletud, ja üttlid seda kohto- ja tulemäeks wannast kutsutawad.»


authors:
Monica Raud
Foto
Oleksii Akhrimenko
Panthermedia

description: Eestlane kipub olema skeptiline, meeleldi halba kahtlustav. Nii on see ka heategevusorganisatsioonidele annetamise puhul. Siiski jagub lahkeid andjaid hulganisti ja ka lõppev aasta ei ole kogutud annetuste poolest eelmistest kehvem, pigem ikka parem. Inimeste peamine tõrge tuleb uskumusest, et heategevusfondid kulutavad liiga suure osa annetusraha palkadeks ja vahendustegevuseks. Kuidas sellega siis ikkagi on? Kas ja kuidas saab üks edukas heategevusorganisatsioon toimida vaid vabatahtlike najal ning miks ei ole organisatsiooni püsikulud alati esimene asi, millele osutada?

title: Piilume heategevusorganisatsioonide telgitagustesse: kuhu läheb annetatud raha?

maintext:
Võib olla mitut moodi. On fonde ja ühinguid, kus kogu töö tehakse vabatahtlikkuse alusel ja keegi tasu ei saa. On fonde, kus administreerimiskulud on kindlaks määratud ja võivad, aga ei pruugi seejuures saada kaetud eraisikute annetustest, vaid näiteks ettevõtete toetustest. Variante on teisigi. Igal juhul peab olema võimalik enne annetama asumist uurida, kuidas huvialune ühing oma raha kasutab.
Oluline verstapost
Eesti ühel suuremal heategevusfondil Aitan Lapsi on sel aastal pidulik tunne – viie ja poole aastaga on kogutud pool miljonit eurot, mis on tervenisti läinud Eesti lastele kultuurielamuste pakkumiseks. Selle summa on annetanud inimesed taaraautomaatidesse tühja taarat tagastades ning tagatisraha välja võtmise asemel seda lastele annetades. Nii on saanud kümned tuhanded lapsed teatri, kunsti ja kirjandusega seotud elamusi nautida. Suurim osa kogutud annetustest on läinud vähekindlustatud laste teatrietendusteks, kuid näiteks eelmisel aastal alanud suurprojekt «Aitan lapsi kunsti juurde» on viinud pealinna kunstimuuseumidesse juba enam kui 7000 koolilast. Aastate jooksul on arenenud tore koostöö teistegi heategevuslike projektidega nagu Minu Unistuste päev, eraettevõtetega nagu Plaatdetail ja riiklike asutustega nagu Kultuuriministeerium, Eesti Lastekirjanduse Keskus, Haapsalu Neuroloogilise Rehabilitatsiooni Keskus, jm.
«Kui me mais 2011 projektiga alustasime, lootsime salamisi, et kui suudame esimesel aastal koguda 10 000 – 20 000 eurot, oleks hästi. Ent nägime, et eestlased on lisaks keskkonnateadlikkusele ka äärmiselt empaatilised ja sotsiaalselt mõtlevad – esimese seitsme kuuga kogusime juba pea 40 000 eurot ja see number on igal aastal kasvanud,» räägib Rauno Raal, SA Aitan Lapsi nõukogu liige ja Eesti Pandipakendi tegevjuht. «Suur tänu kõigile keskkonnateadlikele, sotsiaalse närviga ja kultuurist hoolivatele inimestele. Kogu see raha on läinud ja läheb läbi erinevate Aitan Lapsi projektide Eesti laste ja Eesti kultuuri hüvanguks.» Raal mainib, et tihtipeale toimib põhimõte – üks mulle, teine sulle. Ehk kõige südantsoojendavam on näha vanemaid koos lastega taaratagastuspunktis olukorras, kus vanem või laps ise ütleb, et paneme siis mõned pudelid teistele lastele ka.
«Meie fondi üks aluspõhimõte ja omapära alates esimesest päevast on see, et iga annetatud sent peab minema sihtotstarbeliselt projektidesse ehk jõudma lasteni,» kinnitab Rauno Raal. Loomulikult tekib projektidega seoses mingil määral kulutusi, kuid need kaetakse heade sponsorite abiga. Tegevjuhti fondil ei ole, neli nõukogu liiget ja üks juhatuse liige panustavad kõik oma vabast ajast nii, kuidas jaksavad. Seejuures vastutab igaüks oma valdkonna eest – kes rahaasjade, kes projektijuhtimise, kes partneritega läbirääkimise eest. Annetusmahtude kasvades on tõesti kaalutud osalise ajaga projekti- või tegevjuhi palkamist, ent ka see kulu peaks siis tulema mujalt kui inimeste annetustest. Samas ei mõista Raal hukka teistsugust mudelit, kus näiteks 10 protsenti annetustest läheb administreerimiseks, sest suuremamahuline heategevusprojekt on kui omaette organism või ettevõte, mis vajab pidevat tööd ja sellega kaasnevad paratamatult kulud.


authors:
Dagmar Lamp
Postimehe Naisteportaali Juhataja

description: Eile avati Tartus Ahhaa keskuses fotonäitus, kus saab näha Lõuna-Eesti kümmet kõige lasterikkamat perekonda. Kokku on neis Viljandi-, Põlva-, Valga- ja Võrumaa peredes 94 last – kõige suuremas 18 ja väikseimas kuus.

title: Vaata: need on Eesti lasterikkaimad perepildid

maintext:
Lõuna-Eesti lasterikkaimad perekonnad pildistas sel sügisel üles fotograaf Grethe Rõõm, kelle sõnul oli nii suurte perede pildistamine tõeliselt südamlik, aga ka omamoodi väljakutse. «Kuna sellistes peredes on osad lapsed juba pesast välja lennanud, siis kulus kokkusaamise ja pildistamise planeerimiseks ikka nädalaid,» meenutas Rõõm ning lisas, et lõpuks said kõik õed-vennad siiski kokku ning keegi pildilt ei puudunud. «Pole siis ime, et enamiku perede viimased ühised fotod pärinevad ajast, kus oli veel vaid kaks-kolm last.»
Lisaks perepildile tehti igast lapsest eraldi foto ka koos vanematega ning selleks kõigeks kulus fotograafil pea terve päev. «Minu eesmärk oli neid peresid pildistada võimalikult loomulikus ja koduses keskkonnas, kus nad tunnevad end kõige mugavamalt,» selgitas Rõõm. «Mängin pildistades hästi palju, nii laste kui ka täiskasvanutega, sest mängides ununeb kaamera sootuks ja nii saavad fotod pildilolija moodi. Mu enda lemmikfotod ongi need, kus mul õnnestub pildile püüda see side, mis on vanema ja lapse vahel, sest ma tahan fotograafina näidata nendevahelist sidet ja armastust, mitte pelgalt hetke jäädvustada.»
Igast fotosessioonist valmis perele ka isiklik fotoraamat ning perepiltide näitus jõuab lisaks Tartule uuel aastal teistessegi Eesti paikadesse. Kogu projekt viidi ellu Epiima lastele mõeldud fondi toel. «Kui aasta lõpus juhitakse erinevate heategevusprojektiga tähelepanu eeskätt väga tõsistele ja kurbadele juhtumitele, siis meie soov oli kinkida neile peredele lihtsalt üks meeldejääv päev ja südamlik mälestus,» põhjendas Epiima turundusjuht Elsi Leist, miks antud projekti 3000 euroga toetati.


authors:
Dagmar Lamp
Postimehe Naisteportaali Juhataja
Foto
Cseh Ioan
Panthermedia

description: Aasta lõpus on alati huvitav mõelda, mis on saatusel varuks meile järgmisel tosinal kuul. Vaatame, mida lubab numeroloogiline ennustus.

title: Numeroloogiline horoskoop: mida toob aasta 2017?

maintext:
Kõigepealt arvuta oma isikliku aasta number aastaks 2017. Selleks liida kõigepealt kokku oma sünnipäev ja sünnikuu (näide: oled sündinud 13. novembril, seega tee arvutustehe 1+3+1+1=6). Seejärel tee sama oma sünniaastaga (näide: sünniaasta on 1970, seega tee tehe 1+9+7+0=17, 1+7=8). Lõpuks liida kokku kaks saadud numbrit (antud näites 6+8=14, 1+4=5).
Aasta 2017 on kokku 2+0+1+7=10, 1+0=1. Liida oma number aasta 2017 numbriga, antud näites saame kokku numbri 5+1=6. See ongi sinu isikliku aasta number.
Isiklik aasta 1
Sind ootab ees aasta, mis näeb sind palju oma tahet läbi surumas. Number 1 sümboliseerib järgmise üheksa aasta pikkuse perioodi algust, mis tähendab, et käes on uute alguste ja saavutuste aeg. Kuula oma ihasid ja soove ning otsusta, mis on saavutused, mida sa tahaksid järgmise üheksa aasta jooksul ellu viia.
Isiklik aasta 2
Sinu selle aasta märksõnad on kannatlikkus, diplomaatia ja koostöö. Ette on näha tõelist partnerlust, seega ole valmis tegema koos ühiseid olulisi otsuseid. Õpi koos töötama, sest teistel inimestel on sinu tegemistele palju mõjujõudu.
Isiklik aasta 3
Sa oled keskendunud isiklikele saavutustele ja enesearengule. On aeg ära kasutada enda väljendusoskust – kirjuta raamat, pea loenguid, laula, esine laval, et end väljendada. Tõesta inimestele, et sa oled enesekindel inimene, kes oskab võimalusi ära kasutada.
Isiklik aasta 4
Selle perioodi märksõnaks on raske töö. Ole kannatlik, korralik ja praktiline. Lõpeta laisklemine ning pane hetkeks isiklik mõnutunne kõrvale. Ainult raske töö ja pühendumine aitavad sind eesmärkidele.
Isiklik aasta 5
Keskmes on muutused. On uute sõprade, reiside ja ideede aeg. On ka võimalik, et vahetad töökohta, kolid või asud sootuks teise linna elama. Ole võimalustele avatud, need pakuvad sulle arengušansse. On aeg hüljata vana ning pöörata pilk uue poole.
Isiklik aasta 6
Soodus aeg abiellumiseks ning pereloomiseks või vanade peresidemete taasühendamiseks. Sind tõmbab kõik kodune, mõtiskled ehk uue kodu rajamisest või vana remontimisest. Ära samas unusta ka välismaailma. Pea meeles, et armastust toob vaid armastuse väljaandmine.
Isiklik aasta 7
Teadmiste ja tarkuse aasta. Sa peaksid keskenduma oma tervise eest hoole kandmisele ning õppimisele. On ka hea aeg viia läbi nö siseaudit ning saada selgeks, millised on sinu tugevused ja millised nõrkused.
Isiklik aasta 8
Kui sa oled millekski pikemalt valmistunud, siis just sel aastal võib see teoks saada. Nüüd on aeg, mil su ambitsioonid, targad valikud ja head ametialased oskused omavad suurimat väärtust. Liigu edasi õiges suunas ning edu ei lase end kaua oodata.
Isiklik aasta 9
Transformatsiooni, muutuste ja lõppude aasta. Järgmisel aastal algab uus üheksa-aastane tsükkel, praegu on lõpetamiste hetk. Ütled head aega vanale ning sellele, mis enam su ellu ei kuulu – see võib tähendada ka inimesi, kes enam sind ei toeta.
Numeroloogiliste tarkustega tulid appi Astrology Club ennustajad.


authors:
Dagmar Lamp
Postimehe Naisteportaali Juhataja
Foto
Wavebreakmedia Ltd
Panthermedia

description: Pühadeperioodil on eriti raske end hommikul voodist üles sundida ning töölainele häälestada. Et ärkamine lihtsam oleks, tasub proovida neid nelja harjutust, mida sa saad teha voodist lahkumata - ning mis on igati paremad liigutused, kui äratuskella pidevalt edasi lükkamine.

title: Kasulik video: neli harjutust, mida sa saad teha voodist lahkumata

maintext: 4 different moves that you can do every morning before leaving your bed, you'll burn more calories than you would by repeatedly hitting the snooze button. Don't forget to tag your lazy friends Six Pack in Bed


authors:
Dagmar Lamp
Postimehe Naisteportaali Juhataja
Foto
Mario Anzuoni
Reuters

description: Carrie Fisher, keda tuntakse peamiselt «Tähtede sõja» filmide printsess Leiana, suri täna pärast südamerabandust. Ta oli 60-aastane.

title: Suri printsess Leiana tuntud näitlejanna Carrie Fisher


authors:
Ingrid Dreyersdorff
Foto
Panthermedia.Net
Lev Dolgachov

description: Tiheda Instagrammi kasutajana oled kindlasti märganud, et mõne naise konto näeb kuidagi eriti šikk ja lahe välja. See on sellepärast, et nad peavad kinni mõnest lihtsast reeglist.

title: Viis asja, mida lahedad naised mitte kunagi sotsiaalmeediasse ei postita


authors:
Dagmar Lamp
Postimehe Naisteportaali Juhataja
Foto
Danny Moloshok
Reuters

description: Vähemalt kord oma elus on iga naine mõelnud: «Huvitav, kas mulle sobiks poisipea?» Tegemist võib olla aga üsna riskantse otsusega, seega paljud meist otsustavad mitte ehku peale stiilimuutust proovida.

title: Lihtne trikk, mille abil saad teada, kas sulle sobiks poisipea

maintext:
Bright Side jagab aga geniaalset trikki, mille abil saad ilma kääre haaramata üsna kindlalt teada, kas poisipea oleks sulle sobiv valik. Trikki kutsutakse «2,25 tolli reegliks» ja selle avastas John Frieda, legendistaatusesse jõudnud Inglismaa stilist. Frieda sõnul ei vaja sa ei midagi muud, kui vaid pliiatsit ja joonlauda.
Et teada saada, kas sulle istuks lühem soeng, aseta pliiats horisontaalselt oma lõua alla. Seejärel aseta vertikaalselt näo kõrvale joonlaud, nii et moodustuks 90-kraadine nurk.
Mõõda ära pikkus, mis jääb kõrvanibu ja pliiatsi vahele. Kui see on lühem kui 2,25 tolli ehk 5,7 sentimeetrit, sobivad lühikesed juuksed sinu näoga väga hästi. Kui see pikkus on pikem kui 5,7 sentimeetrit, sobivad sulle pikad lokid paremini.
Vaata siit mõõtmise skeemi!


description: Riik hoiab naiste tugikeskuste toetuse vähendamisega kokku, eirates nii aga ohvriabi seadust ning jättes vägivalda kogenud naised ilma igakülgsest abist. Eesti Naiste Varjupaikade Liit nõuab Sotsiaalministeeriumilt vastuseid.

title: Varjupaikade liit: riik hoiab kokku vägivalda kogenud naiste arvelt

maintext:
Oma tegevuse peavad lõpetama Järva, Lääne ja Hiiu, Rapla, Viljandi, Lääne-Viru ja Võru maakondades tegutsevad naiste tugikeskused. Lisaks suleb uksed ka Tallinnas asuv selle aasta alguses avatud tugikeskus.
«Oleme kurvad ja segaduses. Me ei tea, kuidas edaspidi usaldada riiki, keda esindavate ametnike ja poliitikute sõnad ja teod pidevalt lahknevad. Esitasime tervise- ja tööminister Ossinovskile tema juhitava sotsiaalministeeriumi tegevuse kohta kirjalikud küsimused ja ootame ka tema allkirjastatud vastuseid,» räägib Läänemaa Naiste Tugikeskuse juhataja Leili Mutso.
Nende tugikeskuste töötajad, keda riik uuest aastast enam ei toeta, jätkavad esialgu siiski vabatahtlikku tööd ja pakuvad esmast ja juhtumipõhist nõustamist vähemalt neile klientidele, kelle juhtumid on praegu pooleli. «Vägivallast väljapääsu otsivate naiste kohtuasjade ajamine ja psühholoogiline nõustamine või psühhoteraapia paraku katkevad,» on Virumaa Naiste Tugikeskuse jurist Merle Albrant mures.
Päris abita siiski hädalised ei jää
Tänu avalikule tähelepanule oli Sotsiaalkindlustusamet kogu teenuse osutamise jätkamiseks vajaliku rahastuse valmis leidma Jõgevamaa ja Valgamaa naiste tugikeskustele, nii et neil on võimalik senises kvaliteedis tööd jätkata. Ülejäänud väiksemates maakondades naisi ja lapsi abistanud iseseisvad tugikeskused aga peavad oma tegevuse senisel kujul lõpetama. Eirates ohvriabi seaduses tugikeskuse töötajatele kehtestatud naistevastase vägivalla alase koolituse läbimise nõudeid, on Sotsiaalkindlustusamet leidnud uued soodsa hinnaga naiste varjupaiga teenuse osutajad kõigisse esimeses hankevoorus katmata jäänud maakondadesse.
Seega päris öömaja ja esmase nõustamiseta mitte ükski abi otsiv vägivalda kogenud naine uuest aastast ei jää. Teine lugu on kogu muu abiga, mida iga naiste tugikeskus igas maakonnas ohvriabi seaduse kohaselt peaks osutada suutma. «Aeg näitab, kuidas uued teenuseosutajad oma rolli alarahastuse tingimustes täita suudavad,» on ENVL juhatuse esinaine Eha Reitelmann pigem pessimistlik.
«Kümne aasta jooksul sotsiaalministeeriumi toetusel ja Norra riigi abiga üles ehitatud naiste tugikeskuste süsteem, mis tagas ühtse sisu ja kvaliteediga teenused abivajajatele kõigis maakondades, on hävitatud,» ütleb Eha Reitelmann. Seda asendava uue riikliku teenuse sisu ja vormi osas puudub igasugune selgus, kuna seaduse tekst ja riigiametnike väljaütlemised erinevatel aegadel ja erinevates auditooriumites on olnud üksteisele risti vastukäivad.
Ohvriabi seaduse muutmise eelnõu ettevalmistamisse kaasas ministeerium tugikeskused alles viimasel minutil, kui eelnõu oli juba Riigikogus ja sotsiaalkomisjon selleks survet avaldas. Ehkki ministeeriumi sotsiaalala asekantsler Rait Kuuse, endine võrdsuspoliitikate osakonna juhataja ja praegune minister Ossinovski nõunik Katri Eespere ning osakonna nõunik Kristiina Luht on senised naiste tugikeskuse teenused üles ehitanud organisatsioonide sisulisi seisukohti ohvriabi seaduse muutmise protsessis järjepidevalt tõrjunud, tulid eelmisel nädalal meedia vahendusel kuuldud mitmed väljaütlemised Eesti Naiste Varjupaikade Liidule täieliku üllatusena.
«Näiteks ei saa me aru, kas ministeerium tõesti eeldab, et tugikeskused peaksid riiklikku teenust osutades eirama tööseadusandlust. Seetõttu esitasimegi ministrile rea küsimusi,» ütles Merle Albrant.


authors:
Grete Tammoja
Foto
Dmitriy Shironosov
Panthermedia

description: Jõulud ning aastalõpp on tavaliselt väga sotsiaalne ning seltskondlik aeg, mistõttu võib sel perioodil üksi olemine mõjuda võrdlemisi rusuvalt. Kui pead sel aastal pühad aga mingil põhjusel siiski üksinda veetma, siis ära lase tujul langeda. Siin on nipid, kuidas pühadeaeg ikkagi lõbusalt ja meeldejäävalt mööda saata.

title: Mida teha, kui veedad pühad üksinda?

maintext:
Valmista endale päevakava. Ära veeda poolt päeva voodis lösutades, vaid loo endale tegevusi täis ning meelelahutust pakkuv päevaplaan. Nii annad endale võimaluse hommikul ärgata rõõmsa meele ning positiivse suhtumisega, kuna eesootav päev tõotab huvitav tulla.
Pane end kenasti riidesse. Riietus ning väljanägemine võib enesetundega imesid teha. Otsi kapist mõned kabedamad riided, säti oma juukseid ning meigi end. See ei tähenda, et peaksid ilmtingimata mõne ballikleidi selga toppima, piisab ka lemmikteksadest ning ilusast pluusist. Peaasi, et tunned end hästi ja värskena.
Tee endale üks lõõgastav kodune spaapäev. Millal veel end hellitada kui mitte pühade ajal? Poputa end ühe mõnusa kuuma vanniga, katseta mõnda uut näomaski, niisuta end erinevate kreemidega ning värvi küüsi. See on hea võimalus enda keha ja vaimu turgutada ning pingeid maandada.
Taasavasta mõni ununenud hobi. Armastasid varem kududa, maalida või kitarri mängida? Nüüd on suurepärane võimalus see vana arm uuesti lõkkele puhuda. Võta aeg maha ning tegele millegi sellisega, mille jaoks tavaliselt aega ei ole.
Mine majast välja. Kodused tegemised on küll toredad, kuid päev otsa toas passida ei ole ka just hea mõte. Vahet pole, kuhu sa lähed või mida teed, vähemalt saad natukeseks koduseinte vahelt välja värske õhu kätte. Võid minna metsa jalutama, et jõulumürast eemale saada, või käia poest läbi, et õhtuseks filmimaratoniks midagi head ja paremat hamba alla tuua. Valik on sinu.
Avarda enda meeli. Võta kätte mõni kapinurgal pikemat aega lugemist oodanud raamat või vaata ära mõni huvitav dokumentaalfilm. Eneseharimine on midagi sellist, mille jaoks igapäevakohustuste kõrvalt kipub aega napiks jääma, mistõttu oleks targem võimalusest kinni haarata ning pühade ajal silmaringi avardada.
Filmimaraton. Kui tunned, et sul päris dokumentaalfilmide vaatamiseks soovi ega jaksu ei ole, siis võid päeva veeta ka hoopis enda vanu lemmikfilme vaadates. Need aitavad mõtteid üksi olemiselt kõrvale juhtida ning pakuvad võimalust tegeleda millegi vähenõudva, kuid sellegipoolest nauditavaga.
Kui tunned, et tahad nutta, siis nuta. Pühade üksinda veetmine on üpriski närune, nii et kui pisarad tahavad vägisi välja tikkuda, siis las nad tulevad. Pea maha üks kõva nutuhoog ning lase enda tunded valla, nii on pärast kergem tunne. Sellegipoolest tasub endale teadvustada, et tervet päeva ei ole ka mõtet pillides mööda saata, kuna tegelikult võib ka üksi olles väga nauditavalt aega veeta.


authors:
Heidi Ruul
Foto
Marit Kuusk

description: «Ma armastan sind» on ilmselt maailma kõige ilusam, kuid päris kindlasti ka kõige valusam vale, mis kellegi huulilt kukkuda võib. Paraku on see vaid ühe jäämäe tipp, ehk siin on lugu sellest, kuidas üks Titanic niigi fantastilise, 2016. aasta lõpus, vist taaskord suure hooga vastu seda paganama jäämäge põrutas ja hästi kiirelt põhja vajus.

title: Heidi Ruul: eks ei ole alati see kuri nõid

maintext:
Umbes viis aastat tagasi lõpetasin ma suhte, mis oli täpselt sama kaua kestnud. Viie aasta jagu valesid, pettust, pettumust, mõned toredamad hetked ja lubadus, et ma ei leia end enam kunagi sellisest kaardimajast, mis ühe errori ilmnemise korral silmapilkselt imepisikesteks kildudeks variseb. Oleks ma toona teadnud, kui raske sellisest lubadusest kinni pidada on, siis poleks ma seda nii kergekäeliselt üldse andnudki.
Täna istun jälle (tegelikult mitte eriti) rõõmsalt vana tuttava heinakuhja otsas. Ebamugav on, paha on, aga keegi peab seda tegema.
Pikka juttu lühidalt kirja pannes, sain paar nädalat tagasi sellise toreda meili:
«Heidi. Mul on kahju vaadata, kuidas üks noor naine nii madalale langeda saab. Mingi eneseväärikus võiks sul ikka olla, et aru saada, kui mees sinust huvitatud pole. Eriti kui ta on sinuga eelnevalt lollitanud ja siis mitmed korrad öelnud, et ta sind ei taha. Kaua sa kavatsed tal järel roomata ja loota, et ta sind järsku armastama hakkab? Ela oma elu ja otsi suhet kuskilt mujalt, kust seda ka reaalselt leida võimalik on. Saaksid ehk ise ka oma kibestumusest ja tigedusest üle, mida sa oma kolumnites järjepidevalt demonstreerid.»
Teate ju küll vana ja head eksnaist. Seda, kes ei suuda asjade käiguga kuidagi leppida. Seda, kes on see kogu maailma kurjuse juur ja paha ja kibestunud ja rikub igapäevaselt mingisuguse kujuteldava suhte õnne?
No ja siis on see uus tegelane, keda armastatakse nii meeletult, et ise ka ei usu. Kellega tahetakse elu lõpuni koos olla ja kes kõik mured ilusti ära kuulab (ning üritab seejuures kõva häälega hinnanguid mitte anda, isegi siis, kui küsitakse). Ometigi ei muutu isegi kuude lõikes mitte midagi.
Aga kui nüüd tuleb välja, et see kurjajuur polegi tegelikult üldse sellest teadlik, et uuele tegelasele antud info kohaselt see vana suhe, millest kümne küünega kinni hoitakse, juba ammu läbi on? Kui meil polegi antud olukorras «endist ignorantset naist» ning «seda, kes suhteid lõhub»? Mis siis, kui meil on tegelikult lihtsalt kaks naist, kes pimesi usaldavad ning usuvad, mida neile räägitakse?
Ma ei saa ega taha siinkohal öelda, et see pagana Titanic nüüd ametlikult põhjas on. Ma ei taha uskuda, et mulle tõesti niimoodi valetatud on. Mida ma saan ja tahan öelda, on see, et kõik ei pruugi alati täpselt nii olla, nagu see parasjagu paista võib. Eks ei ole alati see kuri nõid, kes oma luuaga elu eest uuele suhtele tuule alla püüab teha. Eks ei pruugi mõnikord isegi mitte eks olla, vaid lihtsalt üks naine, kes oma meest koju tagasi ootab.


authors:
Ingrid Dreyersdorff
Foto
Volodymyr Melnyk
Panthermedia

description: Eelmisel aastal juhtus väikeste tüdrukute vanaisaga kohutav tragöödia ja Jennifer Ramosi perekond teadis, et jõulud, ilma vanaisata, on eriti rasked pere kõige noorematele. Õnneks tuli Jenniferi tädi ilusale mõttele, mida tüdrukutele jõuluks kinkida.

title: Südantsoojendav video: väikesed tüdrukud said väga erilise kingituse

maintext:
Twitterist saab näha kõige südantlõhestavamat, aga ka kõige soojemat videot, kus on näha, kuidas tüdrukud avavad oma pakid arvates, et seal on sees tavalised kaisukarud. Peagi selgub, et tegelikult on kaisukarusse salvestatud nende vanaisa hääl, mis paneb mõlemad tüdrukud õnnest nutma.
so my grandpa passed away tragically about a year ago and my aunt got my sisters a teddy bear that has a recording of my grandpas voice❤ pic.twitter.com/zdjUaghISr — yenn (@y_jennifer2974) December 25, 2016
Jennifer selgitas, et väikeste tüdrukute vanaisa suri eelmine aasta südamerabandusse ja see on nende perele väga raske olnud. Kaisukarud on tüdrukute jaoks väga tähtsad ja erilised mälestused oma vanaisast. «Nad arvasid, et need on lihtsalt kaisukarud, aga need on midagi hoopis enamat,» selgitas naine.


authors:
Ingrid Dreyersdorff
Foto
Wavebreakmedia Ltd
Panthermedia

description: Kõige rohkem paare lahutavad just jaanuaris. Miks on nii, et jõulud on see viimane hetk, kus inimesed otsustavad, kas ma peaks jääma või minema? Toome välja mitu põhjust, miks jõulud ja aastavahetus lõppevad mõne paari jaoks lahutusega.

title: Viis põhjust, miks jõulud ja aastavahetus lõppevad mõne paari jaoks lahutusega


authors:
Ingrid Dreyersdorff
Foto
Markus Mainka
Panthermedia

description: Kõht on jõulusöökidest punnis ja puhitab? Tee endale üks tervislik smuuti, mis aitab võidelda puhituse vastu.

title: Tervislikud lisandid smuutile, et leevendada kõhupuhitust

maintext:
Eriti pärast suuri pühadeaegseid sööminguid tahaks midagi head ja värsket, mis ei ajaks kõhtu rohkem punni. Smuutiretsepte on väga palju erinevaid ja alati võib ka ise midagi uut välja mõelda.
Smuuti koosneb põhimõtteliselt kolmes koostisosast: puuviljad, vedelik ja lisandid. Lihtsalt tuleb meeles pidada, et koostisosadega ei maksa üle pingutada ja selleks, et smuuti oleks eriti kerge võiks vedelikuna kasutada tavalist vett. Selleks, et võidelda puhituse vastu, on olemas looduslikud lisandid, vahendab Bold Sky.


authors:
Ingrid Dreyersdorff
Foto
Mihai Blanaru
Panthermedia

description: Kunagi oli abielul hoopis teine tähendus kui tänapäeval. Praegu suudavad naised end majanduslikult ise üleval pidada ja nad ei vaja meest, et elus hakkama saada ja aktsepteeritud olla.

title: Neli asja, mida iseseisvad naised abielult ootavad

maintext:
Uuringute järgi on naised keskmiselt 27-aastased, kui esimesest korda abiellutakse. See number on muidugi kõvasti tõusnud. Mida siis finantsiliselt iseseisvad asjad abielust loodavad? Armastus ja stabiilsus on ühed asjad näiteks, vahendab Verily Magazine. Uuringute järgi on veel mõned asjad, mille järgi iseseisvad naised otsustavad, kas sõlmida abielu või mitte. Siin on mõned asjad, mida iseseisvad naised abilelult ootavad.
Partner. Iseseisev naine otsib endaga võrdset partnerit, kellega koos elu kogeda. Meest, kes ei suru teda tagaplaanile ning kellel on sarnased eesmärgid ja ambitsioonid. Ta otsib kedagi, kellega koos oleks veel parem ja tugevam olla. Loomulikult on ta valmis ka oma meest samamoodi toetama. Iseseisvus. Tõenäoliselt on iseseisev naine juba aru saanud, mis teeb teda õnnelikuks ja mis on tema jaoks oluline. Tal ei ole vaja, et teda rahaliselt üleval peetakse ja ta ei taha, et ta peaks oma aega ja raha kulutama inimese peale, kes ei ole seda väärt. Igas suhtes peaks jääma teatud hulk iseseisvust, nii mehel kui naise. Ükski naine ei taha olla suhtes, kus ta tunneb, et ta ei saa olla nii iseseisev, kui ta tahaks olla. Rahulolu. Iseseisev naine on ilmselt kogenud nii raskusi karjääris kui südamevalu armuelus, aga ta on nendest vigadest õppinud. Tõenäoliselt otsib iseseisev naine kedagi, kes täidaks ta soovid ja täiustaks rahulolutunnet veelgi. Kui sa oled õnnelik oma karjääri üle, siis perekond pakub teistmoodi rahuldustunnet, mis on samamoodi vajalik. Ta tahab tunda, et on oluline nii tööl kui kodus. Võimalust armastada. Iga naine tunneb vajadust kellegi eest hoolitseda ja kedagi armastada. Siin tulebki perekond mängu. Ei ole midagi ilusamat, kui armunud naine. Võimalus armastada kedagi teist, lisaks iseendale, on võimalus olla parem inimene.
Põhjused, miks inimesed abielluvad, on muutunud. Vanasti oli see vajalik, et ellu jääda. Tänapäeval otsivad iseseisvad naised midagi rohkemat, kui ainult ellujäämist. Nad tahavad elada ja armastada. Nad otsivad kedagi, kes oleks neile toeks ja kellega koos oleks elu veel parem.


authors:
Dagmar Lamp
Postimehe Naisteportaali Juhataja
Foto
Tjorven Kids

description: Orgaanilisest puuvillast lasteriideid tootev ettevõte Tjorven Kids tõsteti sadade brändide seast Euroopa suurima moemessi Playtime Paris raames uustulnukana esile.

title: Eesti bränd sai moemekas Pariisis erakordse võimaluse

maintext:
Maailma juhtival moe- ja disainialasel messil esmakordselt osalev Tjorven Kids valis lastemoe maailma tipptegija Deborah Sfez 12 silmapaistva uustulnuka sekka, kelle kollektsiooni selleks eraldi loodud laval esitletakse.
Ettevõtte tegevjuhi Ruth Mändma salasoov on siseneda välisturgudele ning kõrge tunnustus tuli talle väga positiivse üllatusena. «Playtime Paris on juba iseenesest koht, kus väikeettevõtjal on võimalus jääda silma suurtele edasimüüjatele. Seda, et meid sadade brändide seast veel omakorda välja valitakse, ei näinud ma ette ka oma kõige paremas unenäos,» sõnas Mändma.
28.–30. jaanuarini toimuval Euroopa suurimal moe- ja disainialasel messil tutvustatakse kokku enam kui 500 uut 2017/2018 sügis- ja talvehooaja moekollektsiooni. Messil osalevad brändid rohkem kui neljakümnest riigist üle terve maailma.
Tjorven Kids on minimalistlik jätkusuutlikku moodi viljelev Eesti lasteriiete bränd, mis toodab orgaanilisest puuvillast riideid. Disainile on omased pastelsed toonid ja loodusest inspireeritud kujutised, mis väljenduvad graafiliste putukate ja väikeloomade näol.


authors:
Grete Tammoja
Foto
Sanda Stanca
Panthermedia

description: Lapse saamine on erakordne sündmus, kuid väikese ilmakodaniku sünd ei ole ainuke rasedusega kaasnev nähtus. Hiljutise uurimuse kohaselt mõjutab rasedus oluliselt naise ajustruktuuri, vahendab Woman’s Day.

title: Teadlased paljastavad: rasedus mõjutab naise ajustruktuuri

maintext:
Hollandi ja Hispaania teadlased uurisid 25 esmakordselt emaks saanud naise ajuskaneeringut enne ja pärast rasedust ning lisaks sellele analüüsiti ka 20 lastetu naise ajupilti. Ameerika ajakirjas Nature Neuroscience avaldatud tulemused näitasid, et emaks saanud naiste hallaine ruumala vähenes aju sotsiaalse tajuga seotud piirkondades.
Üheteistkümne uurimuses osalenud naise puhul tehti kaks aastat peale sünnitust uued ajupildid ning tuli välja, et raseduse ajal toimunud muutused on püsivad ning kestavad veel ka peale nii pika aja möödumist.
Leideni ülikooli teadlase Elseline Hoekzema sõnul olid need muutused üllatavalt järjepidevad, mistõttu suutis arvuti kindla algoritmi abil automaatselt eristada lapse saanud naisi nendest, kellel lapsi ei ole.
Ajustruktuuri muutused võivad Hoekzema sõnul tunduda küll hirmutavad, kuid tegelikult pole need muutused otseselt head ega halvad ning muretsemiseks põhjust ei ole. Tulemused viitavad pigem sellele, et nendel muutustel võib olla mingi evolutsiooniline otstarve, mis aitab naisel emadusega paremini kohaneda. Aju piirkond, milles hallaine vähenemine oli kõige märkimisväärsem, on eelkõige seotud just nimelt inimese empaatiavõimega ning oskusega asetada teiste vajadused enda omadest kõrgemale.
Uurimuse käigus analüüsiti ka 19 äsja isaks saanud mehe ning 17 lastetu mehe ajupilte, kuid nende ajustruktuuris taolisi muutuseid ei täheldatud.


authors:
Dagmar Lamp
Postimehe Naisteportaali Juhataja
Foto
Markus Mainka
Panthermedia

description: Keegi arvas, et on hea mõte võtta videosse see hetk, kui lapsevanemad ütlevad oma järeltulijatele: jõuluvana pole olemas. NB! Video on inglise keeles.

title: Südamed murduvad: vaata, kuidas vanemad ütlevad lastele, et jõuluvana pole olemas


authors:
Grete Tammoja
Foto
Kati Neudert
Panthermedia

description: Ilmselt on enamik inimesi teadlikud, et tervislik seksuaalkäitumine eeldab rohkemat kui aeg-ajalt suguhaiguste vastu testimist ning seksi põhitõdede teadmist, vahendab Hello Giggles. Kuid kui kursis on noormehed enda seksuaalpartneri rasestumisvastaste vahendite kasutamisega?

title: Mehed on oma partneri rasestumisvastaste harjumustega arvatust paremini kursis

maintext:
Hiljaaegu Ameerikas Columbia ülikoolis tehtud uuringute tulemusena selgus, et olukord on oodatust parem. Töö käigus küsitleti 2238 noormeest vanusevahemikus 15–24 eluaastat, et teada saada, kui palju nad enda partneri poolt kasutatavate rasestumisvastaste vahendite kohta teavad.
Alustuseks uuriti neilt, kas nende viimane seksuaalpartner kasutas mingisuguseid rasestumisvastaseid või suguhaiguste eest kaitsvaid vahendeid, ning kui jah, siis milliseid. Teadlaste suureks kergenduseks lausa 95 protsenti vastajatest oskas neile küsimustele vastata ning mingeid erinevusi ei esinenud ka vanusegrupiti. Enamik mehi, kes olid enda viimase seksuaalpartneriga ka püsisuhtes, oskasid täpsustada ka seda, millist rasedusvastast vahendit nende partner kasutab.
Umbes 17 protsenti vastanutest ei kasutanud viimase vahekorra ajal üldse mingeid rasestumisvastaseid vahendeid. Ligikaudu 30 protsenti meestest kasutas kondoomi, kuid nende partner rasestumisvastaseid vahendeid ei kasutanud.
See uurimus on oluline, kuna noormeeste teadmatus just eelkõige naistele mõeldud rasestumisvastaste vahendite osas võib viia soovimatute rasestumiste arvu kasvuni. Kui saame teada, kuidas toimub noorte partnerite vahel selleteemaline suhtlus ning kui kursis nad eri võimalustega on, siis on võimalik planeerimata rasedusi tulevikus vähendada.
Ühe uurimuse põhiautori Samantha Garbersi sõnul on rasestumiseks vaja meest ja naist mõlemat, mistõttu peaksid mõlemad pooled ka võimalikest rasestumisvastastest vahenditest teadlikud olema, seda eriti püsisuhtes. Eks iga suhe on erinev, kuid soovimatu raseduse vältimiseks tasub noortel rasedusvastaste vahendite teemal kahtlemata tõsine vestlus maha pidada ning mõlemale poolele sobiv lahendus leida.


authors:
Ingrid Dreyersdorff
Foto
Jan Mika
Panthermedia

description: Kui ollakse juba pikalt suhtes, siis ikka loodetakse kaaslaselt midagi romantilist, aga kui ootused on seatud liiga kõrgele, siis on lihtne pettuda, kui kingipakis on midagi muud, kui sa soovisid. Jah, loomulikult ei ole kingitused jõulude ajal kõige tähtsamad, aga mõne asja puhul on väga raske oma pettumust varjata. Mida teha, kui sulle ei meeldi kaaslaselt saadud jõulukingitus?

title: Mida teha, kui said kaaslaselt soovimatu jõulukingituse?


description: Järjest rohkem on treeninguid, mis ühendavad nii kehalise kui vaimse töö. Heaks näiteks on jooga või meditatsioon, mis seob jõutreeningu ja inimese vaimse pool üheks, sealhulgas teineteist täiendades.

title: Kuus vaimset trikki, mis aitavad sul treeningul maksimaalset tulemust saavutada


authors:
Foto
Wavebreakmedia Ltd
Panthermedia

description: Naised ei luiska sellepärast, et olla halvad või valelikud, vaid mõnikord on nii parem, et säästa mehe tundeid. Vaatame lähemalt, millal ja midagi naised ütlevad, kui nad tegelikult mõtlevad midagi muud.

title: Meestele: kaheksa asja, mida naised ütlevad, aga tegelikult mõtlevad midagi muud

maintext:
AskMen.com vahendab, et naised ütlevad vahest asju, mida nad ei mõtle või nad mõtlevad sellega midagi muud. See ei ole tihti paha pärast, vaid nii on lihtsam ja nad üritavad sellega mehe tundeid säästa. Mehed, siis on väike selgitus asjadest, mida naised ütlevad ja mida nad tegelikult mõtlevad.
Vabandused. Kui ta ütleb, et tal on kaaslane olemas, siis tal, kas päriselt ka on või ta tahab, et sa lõpetaksid temaga flirtimise.
Mida teha? Leia keegi teine kellega flirtida. See ei ole tegelikult sinu asi, kas tal päriselt on mees või ei ole, aga sellega annab tüdruk märku, et ta ei ole huvitatud.
Vale number. Kui tüdruk annab sulle oma numbri, aga see vale, siis ta ei näinud muud väljapääsu, et sa ta rahule jätaksid. Järelikult ei saanud ta sulle otse öelda, et sa tekitasid temas kõhedust ja ta ei soovi sinuga suhelda.
Mida teha? Loomulikult see on natukene solvav, aga ära võta seda liiga isiklikult ja mine eluga edasi.
Sõbratsoon. Kui naine ütleb, et sa oled talle väga hea sõber ja tal on nii hea meel, et sa oled ta sõber, siis ta ei näe, et see kunagi muutuks millekski enamaks.
Mida teha? Kui ta sulle sellest hoolimata inimesena meeldib, siis sul on kaks varianti, kas olla ta sõber edasi või katkestada kõik suhted, kui sa arvad, et see on liiga valus.
Teesklemine. Kui naine teeskleb voodis ja ta saab orgasmi, siis on asi keeruline. Võimalik, et ta tahab sulle lihtsalt head meelt teha, sest sa teed kõike õigesti, aga ta ei jõua tegelikult millegi pärast parajasti tippu. Samas kogu aeg ei ole mõtet teeselda, sest mehed saavad sellest lõpuks aru.
Mida teha? Kui sa kahtled, et naine teeskles orgasmi, siis ei ole mõistlik teda küsitlema ja süüdistama hakata. Pigem uuri, mis talle meeldiks ja kas sa saaksid teinekord midagi teistmoodi teha, et ta ei peaks teesklema. See julgustab naist aus ja avatu olema.
«Mul on väga kiire.» Kui naine ütleb, et tal on sellel nädal väga kiire ja hoiame ühendust, aga ta ise ei kontakteeru sinuga, siis ta tõenäoliselt ei ole sinust huvitatud.
Mida teha? Lase naisel otsustada, kas ta tahab sinuga kohtuda või mitte. Kui tal on tõesti kiire olnud, siis ta võtab sinuga ise ühendust.
Vabandused, et mitte seksida. Kui naine ütleb, et tal pea valutab või ta on väsinud, siis see tähendab, et ta ei taha praegu seksida.
Mida teha? Ära suru ennast peale. Kui sa märkad, et naine ei ole täna õhtul huvitatud, siis ei ole mõtet ennast peale suruda, vaid tehke midagi muud.


authors:
Ingrid Dreyersdorff
Foto
Barbara Neveu
Panthermedia

description: Kellele ei meeldiks tervislikud ja toitvad smuutid? Lisa oma hommikusmuutisse üks nendest üllatavtest koostisosadest.

title: Neli üllatavat koostisainet, mis sobivad hästi smuuti tegemiseks

maintext:
Smuutid on maitsvad, sisaldavad rohkelt toitained ja vitamiine ning neid on lihtne valmistada. Kui sa oled kogenud smuutijooja, siis sa juba tead, kuidas lisada oma smuutile valku ja, et smuuti ei tohiks sisaldada liiga palju suhkrut. Isegi kõige tublim smuutivalmistaja vajab aeg-ajalt inspiratsiooni, et oma meelisjooki värskendada. Self Magazine vahendab neli lisandid, mida sa võib olla ei ole veel proovinud.
Kookoshelbed. Raputa smuuti peale teelusikatäis kookoshelbeid, mis annavad joogile mõnusa tekstuuri ja tekitavad mõnusa troopilise maitse. Veendu poes, et sa ei ostaks liiga suhkrurikkaid kookoshelbeid, kus on kasutatud kunstlikke magusaineid. Punapeet. Ereda värviga juurviljad, nagu punapeet, vähendavad südamehaiguste tekke riski ja alandavad vererõhku. Punapeeti on soovitav enne natukene töödelda, et saavutada parem konsistents. Tofu. Kui sa ei söö piimatooteid, siis tofu on suurepärane valguallikas ja lisaks annab see smuutile mõnusalt kreemja tekstuuri. Kaerahelbed alandavad kolesteroolitaset ja tugevdavad immuunsüsteemi. Lisaks aitavad nad hästi kõhtu täita.


authors:
Ingrid Dreyersdorff
Foto
Viktor Cap
Panthermedia

description: Selle asemel, et korrutada neid samu lubadusi – toitu tervislikult, säästa raha ja saa targemaks – on meil sulle üks reaalne uusaastalubadus, millega saad kõik kolm korraga. Kuidas oleks, kui lubaksid uuel aastal rohkem kodus süüa teha?

title: Üks uusaastalubadus, mis aitab säästa raha ja toituda tervislikult

maintext:
Loomulikult ei ole see väga särav ja põnev uusaastalubadus, aga see on väga nutikas ja praktiline, vahendab Huffington Post.
Söögitegemine aitab toituda tervislikult
Toitumisspetsialistid on öelnud, et tervislikuks toitumiseks on esiteks vaja teha üks oluline muudatus – hakata ise rohkem kodus süüa tegema. Nii näed sa, kui palju suhkrut, võid või soola sa oma toidu sisse paned. Uuringud on näidanud, et nii süüakse vähem süsivesikuid, suhkruid ja rasvu. Lisaks pidavat inimesed väljas süües targemaid valikuid tegema.
Kodus söögitegemine aitab säästa raha
Statistika järgi kulutavad ameeriklased järjest rohkem väljas söömisele. Väidetavalt on hinnad restoranides tõusnud ja toidupoodides seevastu langenud. Igatahes on majanduslikult mõistlikum kodus süüa teha. Mitte ainult ei tule see odavam, vaid sul on võimalus sama raha eest, mis sa kulutaksid restoranides, saada palju rohkem süüa, kui sa valmistad seda kodus.
Mida teha, et kodus kokkamine saaks harjumuspäraseks tegevuseks?
Paljude jaoks on kodune söögitegemine üpris raske tiheda graafiku tõttu. Rutatakse hilja õhtul poodi ja haaratakse kaasa valmistoitu või tellitakse toitu koju, sest aeg on hiline ja kõht on tühi. Üks nipp, mida soovitatakse sellisel puhul kasutada, on see, et planeerida nädala toidukorrad pühapäeviti ette. Puhkepäeval on aega mõelda, mida järgmisel nädalal süüa teha ja isegi soovitatakse mõned toidud ette teha, et ei peaks õhtuti näljasena poodi valmistoidu järele minema.


authors:
Grete Tammoja
Foto
Anna Omelchenko
Panthermedia

description: Peagi saabuv uus aasta on täis erinevaid võimalusi, mille abil on võimalik enda elu just sulle sobivale rajale suunata. Vajalike muutuste alustamiseks ning elluviimiseks antakse tavaliselt uusaastalubadusi, mis aga tihtipeale pärast esimese tuhina möödumist unustusehõlma vajuvad ning millest vaid väga vähesed suudavad edukalt kinni pidada. Sel aastal tasub uusaastalubaduste asemel kaaluda hoopis eesmärkide püstitamist, vahendab Hello Giggles.

title: Põhjused, miks uusaastalubaduste asemel on targem hoopis eesmärke püstitada

maintext:
Lubadused ei jäta ruumi ebaõnnestumisteks
Uusaastalubaduse andmine tähendab lubamist midagi kindlalt teha või teatud viisil käituda, samas kui eesmärgi püstitamine pole nii kindlalt piiritletud ning tähendab rohkem seda, et inimene soovib ning tahab mingi kindla sihi poole püüelda.
Näiteks kui inimene annab lubaduse joomine maha jätta ning uuel aastal ühel hetkel siiski alkoholi tarbib, siis kaasneb sellega koheselt antud lubaduse murdmine. See annab üsna paljudele inimestele vabanduse oma lubadus sinnapaika jätta ning eluga vanas rütmis jätkata. Lisaks paneb see suure põntsu inimese enesekindlusele ning teotahtele.
Eesmärk alkoholiga lõpparve teha keskendub aga rohkem teekonnale, mis inimesel on vaja karskete eluviiside saavutamiseks ette võtta. Mõni aasta jooksul tarbitud veinipokaal ei kujuta endast kohes läbikukkumist, vaid lihtsalt ajutist tagasilööki.
Eesmärkide seadmine ei nulli aasta jooksul tehtud edusamme
Kuna lubadused on orienteeritud eelkõige lõpptulemusele, siis võib lubadusest mitte kinni pidamine olla väga suureks pettumuseks ning seeläbi võib kaduda soov üldse midagi muuta. Eesmärkide püstitamise läbi ei pea sa aasta lõpus kurvastama, kui sa pole suutnud enda eesmärki täies ulatuses realiseerida, vaid saad tunda uhkust selle üle, mida enda sihtideni jõudmise nimel oled suutnud ära teha. See aga annab omakorda motivatsiooni enda eesmärkide saavutamiseks ka edaspidi vaeva näha.
Saad teekonda nautida
Jäta meelde, et muutused võtavad aega ning nendeni jõudmise võti peitub just nimelt teekonnas. Kui annad uusaastalubaduse, siis kaasneb sellega igapäevane võitlus sellest lubadusest ka kinni pidada, kuid kui sead endale hoopis mingi eesmärgi, siis muutub iga mööduv päev üheks sammuks sinu teekonnal parema tulevikuni. See aitab paremini mõista, et elu ongi üks pikk teekond ning igaühel meist esineb paremaid ja halvemaid aegu. Kõige olulisem on hoida siht silme ees ning edasi rühkida.
Lubadustel on kindel realiseerimistähtaeg
Uusaastalubadustega kaasneb tavaliselt ka absoluutselt tähtsusetu tähtaeg, mille saabudes on lubadus kas täidetud või tuleb leppida läbikukkumisega. 31. detsembri saabumisega langeb sinult kohustus edaspidi antud lubadusest kinni pidada ning võid suurima südamerahuga vanade harjumuste juurde naasta. Eesmärgid annavad aga võimaluse planeerida positiiveid muutuseid ka pikema aja peale. Lisaks aitab see ära hoida aasta lõpuga saabuvat pettumustunnet, kui pole suudetud saavutada kõike seda, mida algselt loodeti.
Elu on täis ootamatusi ning asjad ei pruugi välja kukkuda päris nii nagu planeeritud. Seetõttu on mingi kindla tähtaja lisamine enda eesmärkideni jõudmiseks täiesti mõttetu ning tekitab lihtsalt lisastressi. Peaasi et näed enda eesmärkide nimel vaeva ning oskad vajadusel ka juba tehtud edusammudest jõudu ja motivatsiooni ammutada.


description: Jõulud on tuntud ka kui söömapüha. Eile startis enam kui 300 osalejat pikamaa matkale Tartus ja Tallinnas. Eesmärgiks pekist priiks saada!

title: Pekist priiks: enam kui 300 osalejat startisid pikamaa matkale


authors:
Grete Tammoja
Foto
Dmitriy Shironoso
Panthermedia

description: Armastad öösiti magamise asemel hoopis öökulli mängida? Tuleb välja, et see võib lausa kasulik olla. Hiljutiste uuringute tulemused näitavad, et inimesed, kes hiljem magama lähevad, on intelligentsemad ja loomingulisemad, vahendab Lifehack. Toome teieni neli põhjust, miks varajaste hommikutundideni üleval olemine võib sind targemaks muuta.

title: Neli põhjust, miks öösiti kaua üleval olevad inimesed on targemad

maintext:
Vähem stressi
BBC teatel on hiliste ärkajate elus vähem stressi ning neil on tavaliselt parem tuju kui hommikuinimestel. See tuleneb sellest, et varajaste ärkajate kehas on rohkem kortisooli – inimese peamist stressihormooni –, mis võib aga põhjustada lihas- ja peavalusid ning külmatunnet.
Rohkem kohvi
Uuringud on näidanud, et edukad inimesed tarbivad rohkem kohvi. Regulaalrsed kohvijoojad tegelevad sagedamini ka rohkemate füüsiliselt aktiivsete tegevustega, millel on aga omakorda hulgaliselt positiivseid mõjusid. Energia suurema füüsilise aktiivsuse tarvis tuleb aga sellest, et kohvis leiduv koffeiin pärsib kehas olevate adenosiini retseptorite tööd, mistõttu ei väsi inimene nii kiiresti. See aitab kehal ja ajul suurema võimsusega töötada. Kohvi joomise läbi paraneb ka inimese reageerimiskiirus, mälu ning üleüldine kognitiivne võimekus.
Loomulikult võivad ka hommikuinimesed kohvi juua, kuid varastel ärkajatel võib kohv põhjustada õhtuti unetust, samas kui ööinimesi see otseselt ei mõjuta, kuna nad on nagunii kaua üleval.
Aju on õhtuti efektiivsem
Adelaide’i ülikooli teadlaste poolt läbi viidud uurimuse kohaselt suudavad inimesed õhtuti paremini õppida. Martin Sale, üks uurimuse autoritest, toob välja, et aju funktsionaalsuse varieeruvus päeva lõikes pole üldsegi mitte haruldane. Mitmed organismid on enda elurütmi seadnud just nimelt valguse ja pimeduse vaheldumise järgi, et vältida kiskjaid ning kiiremini paljuneda. Nii et sel ajal kui hommikuinimesed juba magama sätivad, kasutavad õhtuse eluviisiga inimesed ära just seda aega, mil nende aju võimekus on kõige suurem.
Tähelepanuvõime on parem
Belgias asuva Liège'i ülikooli teadlased mõõtsid hommiku- ning ööinimeste ajutegevuse võimekust ning tuli välja, et öösiti kaua üleval olevate inimeste aju on võimeline kauem suure intensiivsusega töötama. See tuleneb sellest, et ööinimeste sisemise kella rütm erineb varajaste ärkajate omast, mistõttu suudavad nad kauem enda tähelepanu suunata ja nende aju valvsus on suurem.